Siap Sedia Semua! Pra-Tempahan iPhone 11 Pro & 11 Pro Max Di U Mobile Bermula 20 September 2019!

Selepas Digi, Umobile juga tidak mahu menawarkan sesi pra-tempahan untuk model terbaru iPhone iaitu iPhone 11 Pro dan iPhone 11 Pro Max. Umobile turut berkongsi sebuah posting penggoda menerusi Facebook rasmi mereka hari ini.

Bagi yang berminat, sesi pra tempahan akan dibuka bermula 20 September 2019. Pun begitu, Umobile masih belum berkongsi mengenai pelan yang bakal ditawarkan. Jadi, jangan lupa gais! Mark your date cause it’s gonna be lit! Maklumat lanjut, layari U Mobile.


Vivo V11 Bakal Hadir Ke Pasaran Malaysia?

Tahun ini vivo agak agresif dalam memperkenalkan peranti baharu mereka yang penuh gimmick, terbaru melalui laman FB vivo Malaysia jelas nampak gambar acah yang menunjukkan “V11 COMING SOON” dipaparkan.

Walaupun V11 masih belum dilancarkan lagi sehingga hari, tetapi seperti biasa terdapat banyak khabar angin mengatakan ia juga menggunakan rekaan skrin takuk jenis titisan air yang digunakan pada pesaing hebatnya OPPO F9.

Selain rekaan skrin, cip pemproses Snapdragon 660 akan dimuat pada V11 bersama 6GB RAM dan 128GB ROM. Adakah spesifikasi yang disebut ini benar, kita nantikan kepastian dari pihak Vivo tidak lama lagi.


Mextures, Gambar Biasa-Biasa Nampak Wow~

Aplikasi popular yang terdapat di dalam kategori fotografi dan mendapat sambutan oleh pengguna iPhone pastinya Mextures. Aplikasi ini mampu membuatkan gambar yang diambil biasa-biasa sahaja kelihatan lebih menonjol berbanding sebelumnya dengan hanya menggunakan tekstur yang disediakan. Terdapat lebih daripada 150 jenis tekstur yang boleh digunakan dan tidak perlu menggunakan filters, hasilkan gambarnya juga unik dan sukar diduga.

Selain itu, anda juga boleh menggunakan fungsi tambahan lain yang terdiri daripada exposure, contrast, tint, white balance, black & white, highlights/shadows, sharpness serta saturation. Kongsikan hasil gambar yang telah anda cipta tersebut ke laman sosial, Instagram.


OPPO Reno 2 Hadir Bersama Sokongan Empat Kamera + 20x Zum?! Bakal Dilancarkan Pada 28 Ogos 2019

Siri OPPO Reno terkenal dengan keupayaan zum pada kameranya, di samping itu rekaan kamera depan seperti shark fin juga merupakan satu evolusi baharu dalam perkembangan teknologi peranti pintar.

Terkini mengikut apa yang didedahkan di laman sesawang, OPPO akan melancarkan siri baharu OPPO Reno 2 bertempat di India pada 28 Ogos ini. Walaupun tiada maklumat lebih terperinci didedahkan, namun terdapat gambar peranti yang dikatakan benar tertiris oleh netizen.

Menerusi gambar tersebut, jelas nampak kamera pada panel belakang menggunakan rekaan empat lensa, sementara bahagian hadapan mempunyai bezel yang sangat nipis pada paparan skrin. Keupayaan zum kamera kali ini telah dipertingkatkan kepada 20x, dan ini merupakan salah satu fokus utama yang diberikan apabila Reno 2 dirasmikan.

Spesifikasi lain yang diyakinkan bakal sokong pada Reno 2 adalah paparan skrin AMOLED 6.43 inci FHD+ (2400 x 1080 piksel) dan bateri 4,065mAh.

[ SUMBER ]


XOX Mobile Merevolusi Sistem Pasca-bayar Dengan Memperkenalkan Pakej Kongsi Keuntungan

XOX Mobile baru-baru ini telah memperkenalkan pakej pasca-bayar mereka yang hadir dengan sistem baru yang bertujuan memberikan ganjaran kepada pengguna dan berkongsi keuntungan. Menurut Datuk Eddie Chai, XOX Mobile mengambil masa yang lama untuk melakukan kajian intensif bagi memastikan model pelan pasca-bayar tersebut merangkumi kebaikan menyeluruh buat mereka dan pengguna.

Beliau juga memberitahu semasa pra-pelancaran pakej tersebut, mereka berjaya menarik lebih daripada 15,000 pengguna pada bulan November 2015. Terdapat 3 pelan yang ditawarkan pada pakej pasca-bayar ini iaitu Super 58, Ultra 108 dan Pro 158.

(ke semua rangkaian)

(ke semua rangkaian)

Encik  Ng Kok Heng ( XOX Berhad’s Group Chief Executive Officer) turut menambah bahawa mereka yang melanggan pakej ini akan mendapat banyak manfaat, terutamanya dari segi kewangan. XOX Mobile menawarkan pelbagai insentif kepada anda seperti Activation Incentives,Trailing Incentives dan  Performance Profit Sharing.

(RM150 untuk Pro 158 dan RM50 untuk Super 58)


Aplikasi Terulung Selfie! Ye Ke?

Korang boleh tolong editor tak? Tolong download aplikasi Microsoft Selfie dan share sikit komen korang berkenaan aplikasi ni.

Microsoft Selfie adalah aplikasi yang dibangunkan Microsoft khas untuk meningkatkan kualiti imej selfie. Microsoft menggunakan kecerdasan pintar untuk menganalisa subjek gambar, butiran, tona dan cahaya, selepas itu aplikasi akan memberikan talaan secara automatik bagi meningkatkan kualiti.

Aplikasi ini telah menerima respon yang positif dari pengguna iOS, sekarang sudah tiba masa untuk pengguna Android pula untuk mencuba. Kalau korang dah cuba, bolehlah kongsi bagus ke tak fungsi dan kualiti Microsoft Selfie dengan kami.


Harga Rasmi iPhone 8 Di Malaysia Kini Diketahui

Bermula hari ini kebanyakan syarikat telco di Malaysia sudah membuka pra-tempahan iPhone 8 dan iPhone 8 Plus kepada orang ramai. Peranti Apple ini akan mula diedarkan pada 20 Oktober 2017 iaitu minggu hadapan.

Rasmi! Apple Melancarkan iPhone 8 Dan iPhone 8 Plus

Seperti yang diketahui, harga tawaran model iPhone pada kali ini adalah paling tinggi pernah dijual. Ini kerana Apple telah memasukkan pelbagai ciri baru seperti pengecasan pantas, pengecasan tanpa wayar, kerangka panel gelas, NFC, paparan True Tone, Potrait Lighting, dan kamera, speaker stereo serta storan yang dipertingkatkan.

Jika anda mengambil keputusan untuk tidak membeli secara ansuran, iPhone 8 dan iPhone 8 Plus boleh didapati di dua penjual sah Apple iaitu Machines dan Switch pada harga :

Selain itu, model terdahulu iPhone 7 dan iPhone 7 Plus pula menerima penurunan harga sebanyak RM450 dan RM350 untuk kesemua varian.


Sistem Invitation OnePlus Dimansuhkan

Berita baik untuk penggemar gajet! OnePlus kini memansuhkan sistem “Invitation” untuk membeli peranti OnePlus 2 mereka supaya anda tidak lagi tertunggu-tunggu untuk mendapatkan peranti tersebut. Sistem yang digunakan semenjak pengenalan peranti OnePlus One itu telah diumumkan akan dimansuhkan oleh Carl Pei melalui laman forum syarikatnya. Namun begitu, sistem invitation masih diguna pakai untuk mendapatkan peranti OnePlus X.


PUBG Mobile Perkenal Mysterious Jungle Dengan Ciri Menarik Yang Awesome Giler!!

PUBG Mobile  kini memperkenalkan Mysterious Jungle bagi classic tactical gameplay di dakan peta hutan Sanhok yang mana ia sudah tersedia.

Pemain yang menanti di Sanhok dalam mod Classic akan mendapat peluang secara rawak untuk mengaktifkannya dan boleh memasuki Jungle Adventure Mode yang baharu.

Pemain boleh mengaktifkan Power Totems, Strategy Totems dan PRotection Totems untuk membaiki helmet dan Vest, mengembalikan tenaga dan kesiahatan.

Beberapa ciri baharu juga tersedia antaranya adalah Jungle Food dan Hot Air Baloons.


Kiwix, Wikipedia offline

Dapatkan kandungan Wikipedia sepenuhnya dalam peranti mudah alih anda secara offline! Tidak dinafikan lagi bahawa kehadiran Wikipedia amat memudahkan ramai penggunanya, tetapi ia perlu menyambung pada Internet untuk mendapatkan informasi. Adakah cara lain yang tidak perlu Internet namun masih boleh melayari Wikipedia? Ada, dapatkan aplikasi Kiwix, Wikipedia offline di peranti Android anda sekarang! Aplikasi ini menggunakan framework Mozilla, anda boleh menukar kandungan yang dibaca menjadi fail PDF dan HTML. Fail yang dibuka adalah dalam bentuk format ZIM, jadi anda perlu memuat turun dahulu kandungan Wikipedia yang disediakan dalam Kiwix dan membacanya kemudian.

Muat Turun：

Android
•RM 0
•9.7 MB
•Android 4.0 dan ke atas


Nokia Lancar WiFi Mesh Router Baharu Iaitu  Nokia Beacon 1 – Beri Capaian Sehingga 4500kps

Nokia yang merupakan jenama terkemuka kini telah melancarkan jaringan penghala WiFi (mesh router) dikenali sebagai Beacon 1. Menariknya keupayaannya sama seperti Beacon 3 tetapi pada harga yang lebih mampu milik.

Peranti ini dihadirkan dengan 3 unit yang mana ketiga-tiga disokong oleh 802.11 k/v Dual-Band WiFi dan kejaluan AC1200. Ia turut dihadirkan dengan port 2-Gigabit Ethernet (LAN). Ia turut menyediakan 2 sambungan 2.4GHz dan 5.0GHz.

Menariknya, setiap Beacon 1 mampu memberikan liputan sehingga kira-kira 140 meter persegi (1500 kaki persegi). Ia turut mampu diperluas sehingga mencapai 420 meter persegi (4500 kaki persegi) apabila ketiga-tiga Beacon 1 itu disambungkan. Jadi anda boleh meletaknya di bahagian yang berbeza dirumah.

Anda boleh mengawal penghala ini menerusi telefon pintar anda bagi menukar nama pengguna, kata laluan, dan sebagainya. Menerusi aplikasi ini juga, ia akan memberi cadangan lokasi yang sesuai untuk meletakkan Beacon 1 ini.

Nokia Beacon 1 Mesh WiFi Router dijual pada harga $129 (kira-kira RM534) untuk seunit. Manakala sekiranya anda membeli pakej-pakej 3 unit, ia dijual pada harga $299 (kira-kira RM1238).


Eksklusif! Miliki Xiaomi Mi Mix 2s Pada Harga RM1,199 – Boleh Didapati Di Lazada

Bagi yang memasang hasrat untuk memiliki Xiaomi Mi Mix 2s, kini anda boleh mendapatkannya pada harga yang lebih murah secara eksklusif melalui pembelian di Lazada. Xiaomi Mi Mix 2s kini boleh ditawarkan pada harga RM1,199 bermula sekarang. Bagi yang berminat, KLIK PAUTAN INI.

Sekadar makluman, Xiaomi Mi Mix 2s dilengkapi paparan bersaiz 5.99″ FHD+. Ia dikuasakan oleh Snapdragon 845 dan diserikan dengan memori 6GB RAM. Selain itu, terdapat ketersediaan dwi kamera utama 12MP + 12MP dan kamera hadapan 5MP. Mi MIX 2S juga dibekalkan bateri 3400mAh dengan sokongan pengecasan pantas tanpa wayar.


HTC Desire 10 Pro & One A9s Sudah Mula Dijual!

HTC baru sahaja melancarkan dua peranti terbaru bagi pasaran Malaysia. Desire 10 Pro dan One A9s mempunyai tarikannya yang tersendiri dan ayuh kita lihat profil kedua-dua peranti ini.

Diilhamkan dari pergerakan Art Deco dalam seni dan reka bentuk, HTC Desire 10 Pro menerapkan unsur mewah dan moden melalui reka bentuk berani, tepat dan garis geometri pada HTC Desire 10. Peranti ini dikemaskan dengan warna-warna yang elegan yang memancarkan kemewahan peranti ini.

HTC Desire 10 Pro menampilkan kemasan logam warna emas berkontur yang terjalin sempurna dengan kemasan matte pada panel smartphone ini. Terdapat variasi warna Stone Black, Polar White, Royal Blue dan Valentine Lux, HTC Desire 10 dijual pada harga RM 1,699.

Hadapan: 13MP, f/2.2 aperture, 27.8mm focal length, BSI sensor, Auto HDR mode, Voice Selfie, Live make-up, Selfie Panorama, Touch to capture

HTC One A9s pula sebuah peranti yang mempunyai profil lebih senyap dan halus tanpa reka bentuk yang benar-benar menonjol. Kemas, mudah dan bersih menjadi elemen utama namun masih mengekalkan keteguhan dan kemampuan peranti yang terbaik HTC boleh tawarkan.

Walaupun mempunyai spesifikasi dan harga lebih rendah dari Desire 10 Pro, bakal pemilik One A9s pasti tidak akan kecewa dengan kualiti binaan One A9s yang menggunakan kerangka aluminium dan panel metal yang memberikan ciri premium dan keteguhan kepada One A9s. Mari kita lihat spesifikasi peranti yang dijual pada harga RM 1,159 ini.

Hadapan: 5MP, Live makeup, Auto selfie, Voice selfie


Siri Samsung Fold Bakal Jadi Bintang Utama Jenama Ini: Note 21 Hanya Lancar 1 Model Sahaja?

Ada satu perkhabaran yang menarik mengenaik Samsung apabila menurut laporan daripada ETNews, Samsung masung akan mengeluarkan model Samsung Galaxy Note 21 pada tahun hadapan namun hanya 1 model sahaja.

Hal ini kerana mereka mahu memberikan fokus kepada Peranti Samsung Galaxy Fold.

Masih belum tahu lagi spesifikasi peranti tersebut, namun dikatakan ia bakal dipertingkatkan dari aspek ketahanan.

Teruskan bersama kami bagi mengetahui perkembangan berita ini.


[Ura-Ura] : HUAWEI Mate 30 Pro Dijangka Hadir Dengan Paparan 90Hz?

Spesifikasi awal HUAWEI Mate 30 Pro pernah bocor sebelum ini – dilengkapi paparan AMOLED 6.71″. Terbaru, heboh pula diperkatakan paparan tersebut dijangka tampil dengan sokongan kadar segar 90Hz.

Sementara itu, sebuah video konsep juga mendedahkan peranti ini dibina dengan kemasan sisi melengkung ke arah skrin bersama paparan berlubang dan ketersediaan dwi kamera selfie pada sisi kiri. Belakang pula, terdapat ketersediaan empat lensa utama (terdapat LED Flash) – disusun dalam bentuk “V”. Sumber berkata, kamera ini menawarkan sokongan 5x zoom optik dan 50x zoom digital.

Menurut ketirisan sebelum ini, Mate 30 Pro dijangka dilengkapi pemproses Kirin 985 (7nm), modem Balong 5000 dan bateri 4,200 mAh. Pun begitu, maklumat tertiris masih lagi rumors dan belum diketahui kesahihannya. Kekal bersama eRing untuk lebih info terkini!

[SUMBER],[SUMBER 1]


[Tutorial] 4 Langkah Mudah Pindah Data Daripada Android/iPhone Ke Huawei Mate 20 Melalui Phone Clone!

Hadir dengan spesifikasi padu termasuk keupayaan kamera yang cemerlang, kami yakin anda semua sudah mendapat tahu maklumat yang cukup mengenai siri Huawei Mate 20 terutama untuk model Mate 20.

Tidak lagi bercakap mengenai spesifikasi, pada artikel kali ini kami ingin berkongsi dengan anda langkah demi langkah (tutorial) untuk memindahkan data daripada Android/iPhone ke Huawei Mate 20 melalui Phone Clone.

Langkah 1 : Muat turun aplikasi Clone Telefon di Google Play dan pasang pada telefon Andoid anda. Untuk Mate 20, aplikasi sudah tersedia di dalam telefon.

Langkah 2 : Buka aplikasi tersebut pada kedua-dua telefon kemudian pilih “This is the New Phone” pada interface utama aplikasi pada Mate 20. Pilih“Android” kemudian kod QR akan dipaparkan.

Langkah 3 : Pilih “This Is The Old Phone” di interface utama aplikasi Phone Clone pada telefon android. Imbas kod QR pada Mate 20 tadi untuk sambungan. (Jika tidak boleh imbas kod QR, anda boleh membuat sambungan melalui Wi-fi tersedia).

Langkah 4 : Pilih jenis data yang ingin anda pindah kemudian tekan “Transfer”. Peranti Mate 20 akan menerima data secara automatik.

Langkah 1 : Muat turun aplikasi Phone Clone di App Store dan pasang pada iPhone anda. Untuk Mate 20, aplikasi sudah tersedia di dalam telefon.

Langkah 2 : Buka aplikasi tersebut pada kedua-dua telefon kemudian pilih “This is the New Phone” pada interface utama aplikasi pada Mate 20 untuk membuat rangkaian Wi-Fi baru.

Langkah 3 : Pilih “This Is The Old Phone” pada iPhone anda untuk mencari nama siaran hotspot Wi-Fi oleh Mate 20. Klik wi-fi tersebut dan masukkan kata laluan. Kemudia tekan “Join” untuk membuat sambungan.

Okay…DONE!! Kini, anda pasti dapat memindahkan semua data termasuk foto, kenalan, aplikasi dan banyak lagi secara langsung selepas mengusai tutorial ini! Selamat mencuba!


Samsung Anjurkan #MYCaptureLikeAPro – Buat Video Pro dengan Telefon Pintar Galaxy!!! – Berpeluang Memenangi Samsung Galaxy S21 Ultra 5G!!

Sekarang, peluang terbuka untuk semua rakyat Malaysia untuk menunjukkan kemahiran membuat video mereka dengan telefon pintar Galaxy melalui peraduan video Samsung #MYCaptureLikeAPro!

Peraduan Samsung #MYCaptureLikeAPro adalah platform yang memberi inspirasi kepada semua pengguna telefon pintar Samsung Galaxy untuk melepaskan imaginasi mereka dalam meningkatkan kemahiran videografi mereka ke tahap seterusnya menggunakan ciri kamera utama Samsung. Dengan tiga tema berbeza setiap minggu – (1) Sehari dalam kehidupan (2) Cinta dari kejauhan dan (3) Tarian kebebasan, jadikan jus kreatif anda mengalir dan tunjukkan momen-momen anda dalam kehidupan semasa mereka berlaku. Pilih tema kegemaran anda, hantarkan video 21 saat paling kreatif anda dari 28 April hingga 18 Mei 2021 dan pemenang utama dari setiap tema (jumlah 3 pemenang) akan memenangi Galaxy S21 Ultra 5G bernilai RRP RM5,299!

Untuk memulakan, lihat video inspirasi yang dibuat oleh pencipta kandungan berbakat termasuk Jin Lim (Jinnyboy), Daiyan Trisha, Shawn Gan, dan banyak lagi di Instagram Samsung Malaysia. Sama ada anda membuat penggambaran momen berharga dengan orang tersayang, adegan aksi pantas atau dalam suasana cahaya rendah; filem pendek yang mereka hasilkan menunjukkan bahawa sesiapa sahaja boleh membuat filem sama seperti filem profesional – dengan penceritaan yang ringkas dan kualiti video yang menakjubkan menggunakan telefon pintar Galaxy.

Cara Sertai:

Langkah 1: Ikuti akaun Instagram rasmi @SamsungMalaysia dan pastikan akaun Instagram anda ditetapkan untuk Public

Langkah 2: Rakam dan muat naik video (maksimum 21 saat) di Instagram berdasarkan tema mingguan menggunakan mana-mana telefon pintar Samsung Galaxy

Langkah 3: Sertakan Hashtag #MYCaptureLikeAPro #withGalaxy #SamsungPhoneModel (eg #GalaxyS21)

Langkah 4: Tag @SamsungMalaysia dan 2 rakan di siaran anda dan pastikan rakan anda mengikuti akaun Instagram @SamsungMalaysia dan akaun mereka juga ditetapkan untuk ‘umum’

Layari laman sesawang www.samsung.com/my/offer/capture-like-a-pro bagi mendapatkan maklumat lanjut.


The Division 2 Versi Percubaan Menawarkan Barangan Percuma Rainbow Six Siege

Berita baik! Permainan The Division 2 versi percubaan sudah boleh anda cuba tanpa dikenakan sebarang bayaran. Pengeluar The Division 2 membenarkan pemain untuk mencuba permainan ini selama 8 jam, dan di samping, pemain Rainbow Six Siege juga berpeluang untuk mendapatkan beberapa buah tangan istimewa.

Permainan atas talian aksi RPG ini sudah boleh mula didapatkan dari platform Uplay dan Epic Game Store dan ianya boleh dimainkan pada PC, PS4 dan XBOX ONE. Anda boleh mencuba mode solo ataupun co-op di dalam pasukan berempat. Jika anda memiliki Siege, anda juga boleh mendapatkan kosmetik set untuk karakter Ela, ini termasuklah pakaian Division Agent dan juga skin senjata.

Bagi menyedapkan lagi tawaran ini, Ubisoft mengumumkan anda boleh menyambung terus permainan sekiranya anda memutuskan untuk membeli permainan ini, jadi anda tidak perlu mengulang misi-misi yang telah diselesaikan.

Ubisoft juga menyatakan bahawa oleh kerani ini adalah versi percubaan yang percuma, fungsi premium seperti clans dan pembelian tidak diaktifkan untuk versi ini.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Honeywell Lancar Penawaran Perisian-sebagai-satu-Perkhidmatan Sistem Pengurusan Gudang Sokong E-Dagang di Asia Tenggara

Penyelesaian perisian boleh diskala, disesuaikan dan tersedia pasang-dan-pakai sepenuhnya dengan pasaran dan kurier utama

KUALA LUMPUR, Malaysia, 16 April 2021 /PRNewswire/ — Honeywell (NYSE: HON) hari ini mengumumkan pelancaran penawaran perisian-sebagai-satu-perkhidmatan baharu Sistem Pengurusan Gudang (WMS) untuk gudang, pusat pengedaran dan pusat pemenuhan e-dagang di Asia Tenggara.

Honeywell SaaS WMS solution

Sistem WMS berasaskan awan yang boleh diskala ini direka bentuk agar dapat berfungsi pasang-dan-pakai dengan pasaran yang diintegrasikan dengan sistem sedia ada dan terhubung dengan platform e-dagang dan perkhidmatan kurier utama di rantau ini.

Penawaran SaaS baharu ini sesuai untuk pelanggan yang ingin memulakan penyelesaian pengurusan gudang yang dapat berintegrasi dengan pasaran dan kurier utama, mengendalikan SKU dan pesanan, mempunyai kecekapan mengambil dan menyusun serta ketepatan pesanan.

“Kami dengan sukacitanya memperkenalkan penawaran SaaS baharu ini untuk pengurusan gudang di Asia Tenggara, rantau yang menyaksikan penerimaan e-dagang utama dunia sejak beberapa tahun kebelakangan ini,” kata Jonathan Kwok, Pengurus Besar, Honeywell Logistics Solutions. “Perisian berasaskan awan kami terbukti dapat membantu perniagaan e-dagang meningkatkan prestasi mereka dalam mengurus gudang, pengangkutan dan penawaran pesanan dengan ketara. Penyelesaian kami mudah digunakan dan tidak memerlukan pelanggan membayar kos tambahan yang dikaitkan dengan infrastruktur IT dan pengehosan.”

Sistem ini didatangkan dengan persediaan yang dirancang terlebih dahulu yang tidak memerlukan kajian rangka tindakan untuk memulakannya, membolehkan tempoh pendahuluan yang pendek bagi tujuan pelaksanaan. Sistem ini tidak memerlukan kos infrastruktur IT atau pengehosan khas dan ia boleh diskalakan serta disesuaikan sepenuhnya. Penyelesaian ini mengautomasikan proses pemenuhan dan menyediakan perkhidmatan pengambilan produk kumpulan untuk SKU tunggal dan berbilang.

Telahpun digunakan di China, WMS Honeywell membantu mengurus lebih daripada 12 juta meter persegi ruang gudang. Semasa festival membeli belah dalam talian “Hari Bujang” China 11 November lalu – salah satu hari e-dagang yang terbesar di dunia – sistem perisian ini membantu memproses lebih daripada 1.6 juta pesanan bagi setiap gudang sehari. Jualan e-dagang di rantau Asia Pasifik dijangka mencecah $3 trilion menjelang tahun 2021.

Tahun lalu, Indonesia, Thailand, Malaysia, Filipina, Singapura dan Vietnam menyaksikan pertumbuhan yang luar biasa dalam penerimaan e-dagang yang melebihi purata global.

E-dagang menawarkan peluang yang belum pernah tersedia sebelum ini kepada perniagaan dan pengguna. Ia memperluaskan pasaran dengan memberi keupayaan kepada pengguna untuk membeli rangkaian produk dan perkhidmatan yang lebih luas daripada perniagaan tempatan mahupun asing. E-dagang mentransformasikan cara firma-firma beroperasi dengan menetapkan semula pengurusan inventori, pengedaran dan khidmat pelanggan, e-dagang turut mengusahakan rangkaian bekalan, perkhidmatan dan model perniagaan baharu. Kesemua ini dikaitkan dengan peningkatan kecekapan, penggunaan aset yang lebih baik, penghantaran yang lebih pantas ke pasaran dan kepada pengguna serta khidmat pelanggan yang lebih baik.[1]

Honeywell (www.honeywell.com) ialah sebuah syarikat teknologi Fortune 100 yang menyampaikan penyelesaian khusus industri termasuk produk dan perkhidmatan aeroangkasa; teknologi kawalan untuk bangunan dan industri; serta bahan prestasi secara global. Teknologi kami membantu segala-galanya bermula daripada pesawat, bangunan, kilang pembuatan, rantaian bekalan dan pekerja menjadi lebih terhubung bagi menjadikan dunia kita lebih pintar, lebih selamat dan lebih lestari. Untuk berita dan maklumat lanjut mengenai Honeywell, sila kunjungi www.honeywell.com/newsroom.

Hubungi:

Anton SusantoHoneywell ASEAN+603-2777-3100imawanto.susanto@honeywell.com

Keywords: Computer Software Computer/Electronics Transportation New products/services

Source: PRNEWSWIRE


Imej iPhone SE Plus Kini Terdedah?? – Apa Kata Anda?

Pada bulan April tahun lalu, Apple secara rasmi menghadirkan semula produk iPhone SE setelah selang 4 tahun. Skrin 4.7 inci dan cap jari depan.

Sejak itu, ada banyak berita bahawa Apple akan terus memperbarui iPhone SE, seperti menyebutnya iPhone SE 3 atau iPhone SE Plus.

Beberapa hari yang lalu, Apple Lab menghasilkan rendering dari apa yang disebut iPhone SE   sebahagiannya berdasarkan imaginasi konseptual.

Dalam aspek lain, reka bentuk satu lubang, pengecaman cap jari TouchID disatukan pada butang kuasa di sebelah kanan, panel belakang boleh berwarna perak, biru, ungu, hijau, sampanye, dan lain-lain, reka bentuk denyar tunggal + LED.

Dari segi konfigurasi, pemilihan prosesor tidak pasti, bergantung pada masa pelancaran, tetapi tidak ada keraguan bahawa ia pasti akan menyokong rangkaian 5G.


OPPO Berjaya Hasilkan Panggilan Video 5G Pertama Di Dunia

OPPO Global Research Institute, Shenzhen hari ini mengumumkan syarikat mereka berjaya dalam demonstrasi panggilan video 5G pertama di dunia melalui teknologi struktur cahaya 3D.

Demonstrasi tersebut menghasilkan imej potret 3D melalui data yang diterima daripada peranti OPPO dan prototaip terminal 5G oleh syarikat Qualcomm Technologies. Kejayaan ini sekaligus membolehkan teknologi 5G menjadi fokus seterusnya untuk digunakan di industri dan fasiliti dalam era 5G akan datang.

Dalam ujian demonstrasi ini ia memperlihatkan peranti kustom OPPO R11 digunakan untuk menghasilkan struktur cahaya menerusi informasi warna pada objek menggunakan fungsi RGB. Kemudian ia dialihkan dibawah persekitaran 5G dan akhir sekali dipancar melalui skrin paparan kawalan.

Menurut pihak atasan syarikat berkenaan, teknologi ini akan dikomersialkan kepada pengguna pada peranti OPPO dalam masa lebih kurang enam bulan akan datang. Penyelidikan ini sebenarnya telah dibangunkan selama tiga tahun hasil kerjasama dengan Qualcomm Technologies.

Oleh itu, OPPO akan menjadi pengeluar telefon pintar pertama di dunia menawarkan panggilan video 5G kepada pengguna di masa kelak.


Samsung Galaxy Note8 Edisi Terhad Olimpik 2018 Hanya Ditawarkan Sebanyak 4,000 Unit

Tinggal kurang sebulan sebelum acara sukan PyeongChang Winter Olympics 2018 berlangsung, Samsung Electronics Co. selaku Rakan Olimpik bagi kategori peralatan pengkomputeran dan juga peralatan komunikasi tanpa wayar telah mendedahkan edisi terhad Samsung Galaxy Note8. Dalam usaha untuk menyokong atlet yang menyertai acara itu, sebanyak 4000 unit Samsung Galaxy Note8 edisi terhad PyeongChang Winter Olympics 2018 akan diberikan kepada atlet termasuk atlet paralimpik dan juga kaki tangan yang terlibat.

Berbeza dengan Samsung Galaxy Note8 biasa, edisi terhad ini menampilkan kemasan yang sangat menarik kerana ia hadir dengan panel belakang berwarna putih dengan kemasan kerangka dalam warna emas. Malah ia turut menerima cetakan logo Olimpik dan juga nombor siri yang bermula dari 0001 hingga 4000 pada panel belakang yang diperbuat daripada kaca ini.


Reviu Eksklusif (Bah. 2): ASUS ZenFone Max Plus (M1), Fungsi Menarik Yang Disokong…

Dengan harga jualan yang mampu milik iaitu hanya RM899, ASUS ZenFone Max Plus (M1) sememangnya sangat berbaloi untuk dimiliki. Walaupun fokus utamanya adalah sokongan kapasiti bateri yang besar, ia masih mampu memenuhi keperluan trend semasa dengan sokongan fungsi serta ciri-ciri yang boleh dikatakan lengkap.

Ini dapat dilihat pada paparan skrin yang besar sesuai untuk fungsi multimedia, dan juga keupayaan penggambaran dengan sokongan dwi kamera yang mampu mengambil gambar dengan sudut lebih luas, fungsi keselamatan biometrik menggunakan imbasan wajah dan banyak lagi.

ASUS ZenFone Max Plus menyokong paparan skrin yang agak besar iaitu berukuran 5.7 inci dengan resolusi FHD+ beresolusi 2160 x 1080 piksel. Panel IPS LCD turut membantu dalam memastikan tahap keterangan dan juga sudut pandangan skrin yang sangat baik.

Sungguhpun memiliki saiz skrin yang besar, ZenFone Max Plus masih mampu hadir dalam saiz kerangka yang kompak dan selesa untuk dipegang. Malah ia menawarkan saiz kerangka yang sama seperti peranti dengan sokongan skrin berukuran 5.5 inci.

Satu lagi keistimewaan ZenFone Max Plus adalah ia merupakan telefon pintar keluaran ASUS yang pertama hadir dengan format paparan moden 18:9. Paparan sebegini sememangnya memberikan kelebihan untuk anda yang kerap menggunakan fungsi Split Screen yang disokong oleh Android Nougat kerana sokongan paparan yang lebih luas. Tidak cukup dengan itu, format paparan 18:9 ini sememangnya sangat sesuai untuk aktiviti multimedia yang lebih baik.

Sebagaimana siri ZenFone Max sebelum ini, ZenFone Max Plus masih mengekalkan tradisinya dengan penawaran bateri berkapasiti tinggi mencecah sehingga 4130mAh. Sokongan kapasiti bateri yang besar sudah tentunya menjanjikan ketahanan bateri yang lebih lama dan ini jelas dapat dilihat melalui data yang telah dikongsikan oleh ASUS seperti berikut:

Sokongan kapasiti bateri yang besar turut menawarkan satu kelebihan unik pada ZenFone Max Plus yang jarang ditemui pada peranti lain. Melalui penyediaan kabel USB OTG yang tersedia dalam pakej pembelian, anda boleh menggunakannya untuk mengecas peranti lain dengan menjadikan ZenFone Max Plus sebagai powerbank.

Proses mengecas sememangnya sangat mudah kerana anda hanya perlu menyambungkan kedua-dua peranti dengan menggunakan kabel USB OTG dan juga kabel microUSB, USB Type-C ataupun kabel Lightning.

Sebagaimana yang anda ketahui, bateri memiliki kitar hayat tertentu dan bateri akan menjadi semakin lemah dan perlu ditukar apabila ia tidak lagi boleh menyimpan tenaga bateri seperti yang sepatutnya. Tetapi dengan aplikasi pra-pasang PowerMaster, ASUS telah memperkenalkan ciri yang dikenali sebagai ‘2x Lifespan’.

Ciri ini akan mengehadkan proses pengecasan setakat 90% atau bersamaan dengan 3700mAh, sekaligus memastikan kitar hayat bateri dua kali ganda lebih lama berbanding bateri pada telefon pintar yang lain.

Tidak dinafikan lagi semakin besar kapasiti bateri yang disokong, bermakna semakin lama masa mengecas yang akan diambil. Tetapi dengan ZenFone Max Plus, ia telah didatangkan dengan adapter pengecas yang menyokong output 5V2A atau bersamaan dengan 10W.

Sememangnya sokongan output tersebut bukanlah yang terpantas di pasaran, jadi kami akan membandingkan masa mengecas penuh antara ZenFone Max Plus dengan beberapa model lain di pasaran.

ZenFone Max Plus merupakan antara peranti dengan harga jualan yang setanding dengannya di pasaran yang menawarkan ciri keselamatan biometrik tambahan yang dikenali sebagai ‘Face Unlock’.

Ini bermaksud anda boleh mengakses peranti yang telah dikunci dengan hanya menggunakan wajah melalui bantuan kamera depan. Malah berdasarkan percubaan yang kami telah lakukan, proses pengecaman wajah pada ZenFone Max Plus sememangnya pantas dan ia tidak boleh diakses sekiranya anda memejam mata ataupun menggunakan gambar.

Pasti ramai di antara pembaca di luar sana yang masih skeptikal dengan pemproses MediaTek MT6750T yang disokong oleh ASUS ZenFone Max Plus ini bukan?! Jadi bagi melihat sendiri keupayaan prestasi model terbaru keluaran ASUS ini jika dibandingkan dengan beberapa model lain yang dioperasikan dengan pemproses yang setanding dengannya seperti berikut:

Selain daripada aspek bateri yang tahan lama, ZenFone Max Plus turut menawarkan pengalaman penggambaran yang baik dengan sokongan kombinasi dwi kamera beresolusi 16 Megapiksel dan 8 Megapiksel.

Jika model lain di pasaran tampil dengan sistem kamera monokrom atau 2x zum optikal, ZenFone Max Plus pula menggunakan sistem kamera dengan sudut penggambaran luas iaitu mencecah sehingga 120°. Selain sesuai digunakan untuk mengambil gambar pemandangan, sistem kamera sebegini juga sangat sesuai untuk anda mengambil gambar di dalam ruang bilik yang sempit.


Pengesahan & Ujian Siri Iphone 12 Selesai Bulan Ini – Penghasilan Bermula Julai!

Ada sesuatu yang menarik, dikhabarkan pengesahan dan ujian kejuruteraan (EVT)  bahawa iphone 12 berakhir bulan ini dan penghasilannya akan bermula Bulan hadapan.

Bagi siri iphone 12, ia bakal tampil dengan 4 saiz yang berbeza iaitu 5.4″ bagiiPhone 12, 6.1″ bagi iPhone 12 Plus, 6.1″ iPhone 12 Pro dan 6.7″ iPhone 12 Pro Max.

Kesemua model bakal hadir dengan skrin OLED. Bagi model Pro, ia bakal hadir dengan kadar segar semula 120Hz. Siri iPhone 12 ini bakal dikuasakan oleh cip pemproses A14.

Jadi, sama-sama kita nantikan.


Rakaman Video Pendek Dengan iPhone XS Max – Tim Cook Berasa Puas!

Ramai yang berasa tidak puas hati dengan iPhone XS dan XS Max di mana peningkatan yang sedikit tetapi dengan harga jualan yang terlalu tinggi, apatah lagi keupayaan kamera yang tidak selaras dengan perkembangan dalam arena penggambaran.

Apa-apa pun laman DxOMark baru sahaja mengeluarkan skor iPhone XS Max setinggi 105 berada di tangga kedua setelah Huawei P20 Pro, sekaligus membuktikan prestasi Apple yang masih berkuasa. Terkini, sebuah video pendek “Somewhere” berdurasi 2 minit yang diambil oleh pengarah Crazy Rich Asians, Jon M. Chu telah dimuat naik ke YouTube WIRED.

Menurutnya, video ini diambil sepenuhnya dengan kamera iPhone XS Max dan tidak menambah sebarang warna serta tidak menggunakan alat tambahan seperti lampu atau aksesori lensa semasa merakam. Lain pula dengan filem pendek “Three Minutes” tahun lepas yang banyak menggunakan alat tambahan.

Video pendek ini juga disyorkan dan dikongsikan oleh CEO Apple Tim Cook di twitter beliau. Apa pandangan anda semua? Puas hati dengan rakaman video ini?


iPhone: Gajet Paling Berpengaruh Sepanjang Zaman

Majalah Time baru-baru ini telah mengeluarkan satu senarai 50 gajet paling berpengaruh sepanjang zaman dan produk Apple mendominasi senarai tersebut dengan barisan smartphone dan komputer mereka.

Apple iPhone diangkat sebagai gajet yang paling memberi impak dan dianggap telah merevolusikan dunia digital dan telekomunikasi. Komputer Apple Macintosh pula tersenarai di tempat ke 3 dan Apple iPod di tempat ke 9.

Antara produk lain yang mendapat tempat 10 teratas adalah televisyen Sony Trinitron (tempat ke 2), televisyen ini telah mengubah tren penghasilan televisyen dan telah terjual lebih 100 juta unit. Sony Walkman dan IBM 5150 pula menduduki tangga 4 dan 5.

Pastinya gajet dan peranti yang tersenarai membawa kenangan dan memori kepada mereka yang membesar dengan peranti-peranti tersebut. Untuk senarai penuh, klik https://time.com/4309573/most-influential-gadgets/


vivo Hadir Dengan Video Penggoda Siri V15 – Penampilan Dato’ Sri Siti Nurhaliza Sebagai Duta

FINALLY…Teka-teki terjawab! vivo Malaysia telah pun memperlihatkan video acah untuk telefon pintar terbaharu keluaran mereka iaitu vivo v15 di laman Facebook rasmi!

Perkara ini sekaligus menandakan siri V15 sah mendarat di pasaran tempatan tidak lama lagi. Lebih istimewa, video tersebut turut memperlihatkan penyanyi tersohor, Dato’ Sri Siti Nurhaliza yang memperagakan V15 dan bersedia mengalu-alukan peranti hebat ini.

Memetik video penggoda, siri V15 dilengkapi dengan Ultra FullView Display yang serupa dengan vivo NEX. Menarik mengenai telefon ini adalah ia merupakan peranti pertama di dunia yang dilengkapi kamera selfie pop-up sebesar 32MP.

Maklumat mengenai spesifikasi penuh masih belum dikongsi. Namun, sebelum ini terdapat ketirisan maklumat mengatakan ia mungkin menggunakan panel Super AMOLED. Dijana Snapdragon 675 dan dibantu memori sebesar 6GB RAM + 128GB Storan.

Untuk penggambaran, V15 dijangka memiliki ketersediaan sistem tri-kamera dengan gabungan lensa 48MP + 8MP + 5MP. Melengkapinya juga adalah bateri berkapasiti 3,700 mAh.

Pun begitu, maklumat tertiris masih lagi rumors dan untuk mengetahui lebih lanjut, sama -sama kita nantikan kemunculan rasminya. Siapa tahu , mungkin vivo mempunyai kejutan isitimewa buat semua? Kekal bersama eRing!


Siri HUAWEI Vision S: Siaran Langsung Secara Atas Talian Pada Jam 7:30 Malam Pada 27 April!

Siri HUAWEI Vision S akan dilancarkan dalam talian pada jam 7:30 malam pada 27 April di Malaysia. Siri ini akan tersedia dalam versi 65-inci dan 55-inci untuk memberi pengguna pengalaman “skrin besar” dan “telefon bersaiz besar”, kerana Elemen utamanya merangkumi interkonektiviti, fungsi interaktif, kolaborasi pelbagai skrin, dan lain-lain, yang membolehkan anda menggunakannya pada bila-bila masa dengan satu klik.

Ikuti Facebook dan YouTube untuk menonton siaran langsung persidangan ini, dan anda berpeluang memenangi HUAWEI Mate40 Pro.

Untuk lebih banyak video fungsi siri HUAWEI Vision S, sila klik untuk melihat-lihat.


ASUS ROG Phone 3 Terima Pensijilan Dari EEC??

Pasti ramai yang mengetahui bahawa ROG Phone 3 bakal dilancarkan pada bulan hadapan. Sebelum pelancaran berlaku ada suatu maklumat yang menarik mengenaik peranti ini apabila dikhabarkan maklumat peranti ini tertiris di Eurasian Economic Commission (EEC).

Dipercayai, maklumat yang memaparkan nombor ZS661KS adalah milik ROG Phone 3.

Berkemungkinan ia bakal hadir dengan Snadragon 865 dan dipadankan dengan 8GB RAM danmenjalankan Android 10.


Instagram Menambah Ciri Baru “Live” Bersama Rakan

Instagram merupakan salah satu laman sosial yang sangat popular di Malaysia selepas Facebook, rata-rata penggunanya lebih gemar berkongsi pengalaman harian mereka menerusi fungsi “Live” berbanding fungsi lain.

Oleh itu, hari ini Instagram telah memperkenalkan ciri baru di mana anda boleh membuat rakaman secara langsung bersama rakan-rakan pengikut di mana sahaja. Sewaktu melakukan Instagram Live, anda boleh menjemput mereka dengan memilih melalui senarai profil mereka.

Selepas rakan dipilih menyertai Instagram Live anda, anda juga berhak untuk menggantikan mereka dengan rakan yang lain. Sementara, yang dijemput tersebut juga boleh menarik diri pada bila-bila masa.

Walaubagaimanapun, buat masa ini, Instagram hanya menguji ciri ini pada sebilangan pengguna sahaja dan ia terhad kepada dua orang. Jadi kepada anda yang masih belum menerima kemas kini terbaru ini, ia akan berada di platfom Android dan iOS dalam beberapa bulan akan datang.


Fuji Xerox Perkukuh Sinergi Dalam Fujifilm Group untuk Cipta Pertumbuhan Seluruh Dunia

TOKYO, 9 November 2020 /PRNewswire/ —  Fuji Xerox mengumumkan bahawa operasi Asia Pasifiknya akan bertukar kepada jenama Fujifilm dengan pertukaran nama korporat Fuji Xerox Co., Ltd. kepada FUJIFILM Business Innovation Corp. pada April 2021. Pertukaran ini dibuat berdasarkan keputusan syarikat untuk menamatkan Perjanjian Teknologi bersama Xerox Corporation pada tarikh tamat perjanjian berkenaan, 31 Mac 2021. Perjanjian Teknologi tersebut memperuntukkan lesen teknologi atau jenama dan wilayah jualan yang diperuntukkan untuk setiap syarikat.

Fuji Xerox dan Xerox Corporation mempunyai sejarah memanfaatkan penggunaan teknologi bersama yang dibangunkan sendiri oleh setiap syarikat. Fuji Xerox telah berkembang maju dan mencapai tahap pembangunan produk serta mengukuhkan teknologinya sendiri selama bertahun-tahun. Oleh demikian, Fuji Xerox mempunyai kedudukan yang kukuh untuk terus membangunkan dan mengeluarkan produk-produk asalnya menggunakan teknologi miliknya sendiri yang unik selepas tamat tempoh Perjanjian Teknologi dengan Xerox Corporation.

Fuji Xerox akan turut menyediakan perkhidmatan dan penyelenggaraan termasuk perkhidmatan cetakan terurus kepada pelanggan dengan pelaksanaan penuh perjanjian semasa bersama mereka, tanpa mengambil kira tamatnya tempoh Perjanjian Teknologi dengan Xerox Corporation.

Melalui pengetahuan yang terkumpul sehingga kini dan kepercayaan yang diperoleh daripada pelanggan, Fuji Xerox bermatlamat untuk mendorong inovasi dengan syarikat-syarikat lain dalam Fujifilm Group dengan mempercepatkan pengenalan penyelesaian dan perkhidmatan pasaran yang memanfaatkan teknologi berkaitan dengan awan (cloud), kecerdasan buatan (artificial intelligence) dan Internet Pelbagai Benda (Internet of Things). Di samping itu, Fuji Xerox akan segera berusaha untuk mengukuhkan perniagaan dokumen dan perniagaan berkaitan selain berkembang ke dalam bidang perniagaan baharu, dan membawa inovasi perniagaan dengan menyokong penggunaan dan perkongsian pengetahuan yang akan membolehkan kakitangan pejabat meningkatkan lagi produktiviti dan kecekapan mereka.

Pada 1 April 2021 juga, jabatan jualan di Jepun dan kesemua 31 anak syarikat jualan domestik berserta Fuji Xerox InterField akan disatukan bagi menubuhkan sebuah syarikat baharu, FUJIFILM Business Innovation Japan Corp.

Nama korporat baharu memperlihatkan komitmen Fuji Xerox sebagai sebahagian daripada Fujifilm Group – yang menggalakkan “Nilai daripada Inovasi” sebagai slogan korporatnya – untuk berkembang dalam pelbagai bidang perniagaan menuju ke hadapan dan agar sentiasa terus membawakan inovasi perniagaan.

[Senarai rakan gabungan utama Asia Pasifik]

Nama syarikat semasa

Nama syarikat baharu selepas April 2021

Fuji Xerox Asia Pacific Pte Ltd

(Pengurusan serantau rakan gabungan jualan di negara-negara serta wilayah-wilayah Asia/Oceania)

Fuji Xerox Asia Pacific Pte. Ltd. (Operasi Malaysia)

(Jualan dan perkhidmatan peralatan pejabat di Malaysia)

FUJIFILM Business Innovation Asia Pacific Pte. Ltd. (Operasi Malaysia)

Branch of Fuji Xerox Asia Pacific Pte Ltd (Kemboja)

(Jualan dan perkhidmatan peralatan pejabat di Kemboja)

Branch of FUJIFILM Business Innovation Asia Pacific Pte. Ltd. (Kemboja)

Fuji Xerox Singapore Pte Ltd

(Jualan dan perkhidmatan peralatan pejabat di Singapura)

FUJIFILM Business Innovation Singapore Pte. Ltd.

Fuji Xerox Australia Pty. Limited

(Jualan dan perkhidmatan peralatan pejabat di Australia)

FUJIFILM Business Innovation Australia Pty Ltd.

Fuji Xerox New Zealand Limited

(Jualan dan perkhidmatan peralatan pejabat di New Zealand)

FUJIFILM Business Innovation New Zealand Limited

Fuji Xerox (China) Limited

(Jualan dan perkhidmatan peralatan pejabat di China)

FUJIFILM Business Innovation (China) Corp.

Fuji Xerox Taiwan Corporation

(Jualan dan perkhidmatan peralatan pejabat di Taiwan)

FUJIFILM Business Innovation Taiwan Co., Ltd.

Fuji Xerox Korea Company Limited

(Jualan dan perkhidmatan peralatan pejabat di Korea)

FUJIFILM Business Innovation Korea Co., Ltd.

Fuji Xerox (Thailand) Co., Ltd.

(Jualan dan perkhidmatan peralatan pejabat di Thailand)

FUJIFILM Business Innovation (Thailand) Co., Ltd.

Fuji Xerox Philippines Inc.

(Jualan dan perkhidmatan peralatan pejabat di Filipina)

FUJIFILM Business Innovation Philippines Corp.

Catatan:  Lantaran proses pendaftaran negara masing-masing, tarikh sebenar apabila nama-nama baharu tersebut akan dikuatkuasakan mungkin berbeza mengikut setiap rakan gabungan.

Tentang Fuji Xerox

Ditubuhkan pada tahun 1962, Fuji Xerox Co., Ltd. merupakan syarikat terkemuka dalam menawarkan cara yang lebih pintar untuk bekerja dengan penyelesaian dan perkhidmatannya yang berkaitan dengan dokumen, serta dengan peranti multifungsi pejabat, pencetak dan pencetak pengeluaran bertaraf dunia yang kami bangunkan dan keluarkan untuk pengedaran di seluruh dunia.

Fuji Xerox ialah anak syarikat milik penuh FUJIFILM Holdings Corporation dengan tenaga jualan langsung meliputi Jepun dan rantau Asia Pasifik termasuk China. Sebagai syarikat bernilai 10 bilion dolar Amerika, kami menggaji kira-kira 40,000 orang pekerja di seluruh dunia, dengan lebih daripada 80 anak syarikat / syarikat gabungan di dalam dan di luar negara. Pada 1 April 2021, Fuji Xerox akan menukar nama korporatnya kepada FUJIFILM Business Innovation Corp.

Fuji Xerox Asia Pacific merupakan anak syarikat Fuji Xerox yang menyelia operasi jualan di rantau Asia Pasifik.

Xerox, Xerox and Design, serta Fuji Xerox and Design ialah tanda dagangan berdaftar atau tanda dagangan Xerox Corporation di Jepun dan/atau negara lain.

Keywords: Banking/Financial Service Computer Hardware Computer/Electronics Corporate Expansion Licensing/marketing agreements

Source: PRNEWSWIRE


Oppo A71 Muncul Dalam Diam Dengan Tawaran Harga RM858!

Oppo Malaysia baru-baru ini telah muncul sebuah peranti dalam kelas pertengahan secara diam-diam, smartphone dengan tawaran harga RM858 ini diberi nama Oppo A71. Anda boleh membeli smartphone ini bermula 5 September 2017 yang lalu dari laman atas talian Oppo Store atau kedai rasmi Oppo di Lazada dalam pilihan warna hitam (warna emas masih tidak diketahui adakah akan masuk ke pasaran tempatan).

Walaupun Oppo A71 dikategorikan dalam kelas pertengahan, namun rekaan logam unibodi padanya nampak cukup bergaya, tambahan lagi selesa dipegang. Ia dibekalkan dengan paparan skrin 5.2 inci yang beresolusi HD 720p, menggunakan cipset MediaTek MT6750 dengan kelajuan Octa-core 1.5GHz, 3GB RAM serta 16GB memori dalaman yang menyokong kad microSD sehingga 256GB.

Bagi kamera pula, Oppo A71 menawarkan kamera utama beresolusi 13 Megapiksel dan LED flash dengan aperture f/2.2, manakala kamera swafoto hanya beresolusi 5 megapiksel dengan aperture f/2.4.

Dikuasakan oleh Android 7.1 yang berasaskan ColorOS 3.1, Oppo A71 juga tidak mengabaikan ketahanan baterinya dengan menawarkan kapasiti sebesar Li-Ion 3000mAh. Cukup untuk berfungsi sepanjang hari kan?! Trend keselamatan yang semakin menjadi keutamaan seperti teknologi pengimbas cap jari, malangnya tidak disokong pada Oppo A71.


Tencent QQ Kids Watch Dilancarkan Secara Rasmi di Malaysia

Tencent baru-baru ini telah merasmikan jam tangan pintar QQ Kids Watch pertama di pasaran Malaysia, sebuah peranti yang khas ditawarkan untuk kanak-kanak berusia bawah 12 tahun. Fungsi utama yang diketengahkan dalam QQ Kids Watch tentunya ciri keselamatan yang menarik, iaitu sokongan GPS dan rangkaian selular bagi membolehkan ibu bapa memantau lokasi semasa anak mereka dengan mudah.

QQ Kids Watch hadir dalam 3 pilihan warna, iaitu biru, merah jambu dan kuning. Skrinnya bersaiz 1.22 inci, tampil dengan kamera 3 Megapixel pada bahagian tepi. Para ibu bapa boleh mengetahui keadaan persekitaran anak-anak mereka dengan adanya rakaman kamera ini.

Selain itu, ciri-ciri seperti memantau langkah perjalanan, berhubung dengan kawan di WeChat, serta berkomunikasi dengan ibu bapa melalui mikrofon terbina turut disediakan. Bateri yang digunakan pada QQ Kids Watch mampu bertahan sehingga 5 hari.

Harga jualan untuk QQ Kids Watch adalah RM569, anda boleh membeli di Popular Book Stores dan Watson Stores bermula penghujung bulan Mei ini. Tawaran promosi selama sebulan turut ditawarkan pada harga RM499. Yang berminat membeli untuk anak-anak kesayangan anda, jangan melepasi peluang mendapatkannya dengan harga promosi ini.


Lenovo Z5 Pro Bakal Dilancarkan 1 November?

Lenovo telah mengeluarkan satu poster di Weibo yang mana memaparkan bahawa Lenovo Z5 Pro akan dilancarkan pada 1 November 2018. Di dalam poster tersebut, turut memaparkan bahawa telefon tersebut disertakan dengan Camera Slider seperti yang dimilik oleh Oppo Find X dan Xiaomi Mi Mix 3.

Pada poster tersebut menunjukkan sedikit teaser rupa paras telefon berkenaan yang menunjukkan ia disertakan dengan camera slider. Naib Presiden Syarikat berkenaan, Chang Cheng turut berkongsi satu lagi poster yang memaparkan gambaran slider tetapi memparkan 2 sensor di bahagian hadapan, yang memberi gambaran bahawa kamera hadapan mempunyai dwi kamera.

Dalam pada itu, beliau turut berkata bahawa telefon ini turut disertakan pengecaman jari pada paparan skrin.

Setelah beberapa janji palsu yang dilakukan oleh Lenovo, agak sukar untuk memberi jaminan kesahihan poster ini. Walau apapun, kita nantikan sahaja pengumuman rasmi daripada syarikat berkenaan.


Samsung Tidak Akan Mengabaikan Model Peranti Note!!!

Menurut Yonhap News Agency, eksekutif Samsung Electronics mengatakan bahawa Samsung tidak akan melepaskan siri telefon pintar Galaxy Note, walaupun syarikat itu mungkin tidak akan melepaskan model baru tahun ini.

Terdapat beberapa desas-desus dalam beberapa bulan terakhir bahawa Samsung mungkin meninggalkan telefon bimbit Galaxy Note yang mempunyai fungsi stylus S-Pen dan mengkonfigurasi semula barisan telefon pintar kelas atas melalui telefon bimbit Galaxy Z yang boleh dilipat dan peranti terminal Galaxy S

Pada bulan Januari tahun ini, setelah Samsung melancarkan telefon pintar mewah Galaxy S21 yang menyokong stylus, spekulasi seperti itu semakin berleluasa.

Bagaimanapun, Koh Dong-jin, ketua jabatan perniagaan komunikasi dan komunikasi IT Elektronik Samsung, hari ini mengatakan bahawa produk siri Samsung Galaxy Note akan terus dilancarkan, tetapi model baru mungkin tidak akan dilancarkan hingga tahun depan.


Reviu Eksklusif: HP Elitebook 745 G3, Komputer Riba Kelas Korporat

Reka bentuk minimal dengan kemasan premium menjadi daya penarik utama HP Elitebook 745 G3. Model ini dibina para jurutera teknologi di HP dengan menjadikan produktiviti dan versatility sebagai tunjang utama Elitebook 745 G3. Kami berkesempatan menggunakan komputer riba ini, berikut adalah ulasan dan pengalaman kami sepanjang menggunakan Elitebook 745 G3 dalam melakukan kerja dan tugasan harian.

Fizikal dan reka bentuk merupakan antara perkara yang terpenting dalam pemilihan komputer riba. Pada masa kini, ramai pengguna memilih untuk memiliki komputer riba yang mempunyai reka bentuk yang nipis dan ringan bagi memudahkan mereka membawa komputer riba ke mana-mana sahaja, selain itu bahan binaan tahan lasak dan kemasan berkualiti tinggi menjadi faktor pemilihan yang penting.

Aspek fizikal dan reka bentuk, HP Elitebook 745 G3 tidak mengecewakan, malah ia boleh dianggap cemerlang kerana menepati hampir semua kemahuan pengguna masa kini. Panel besi yang digunakan pada model ini memberikan keteguhan binaan dan kemasan yang diberikan kepada permukaan tersebut juga harus dipuji kerana kesan kotoran seperti cap jari amat susah untuk melekat.

Bahagian engsel komputer riba ini menggunakan komponen yang biasa digunakan pada model-model komputer riba lain. Oleh kerana komputer riba ini dibina bagi tujuan produktiviti, fungsi seperti gerakan skrin 180 darjah tidak disertakan. Skrin hanya boleh digerakkan sehingga kira-kira 135 darjah sahaja.

Salah satu ciri yang kurang digemari adalah bahagian bezel komputer riba ini, ianya sedikit lebar dan pereka HP mampu melakukan lebih baik dari ini. Jika diperhatikan dengan teliti, terdapat ruangan bezel yang besar di antara kamera webcam dan skrin. Adalah lebih baik sekiranya saiz skrin dimaksimakan agar pengguna dapat menikmati paparan yang lebih luas dan baik.

Monitor menunjukkan kesan flex yang minimal, manakala bahagian panel badan utama tidak menunjukkan kesan langsung terhadap tekanan. Ini jelas menunjukkan keteguhan Elitebook 745 G3.

Papan kekunci dan trackpad adalah dua komponen penting bagi pengguna yang sering melakukan tugasan kerja di komputer riba. HP meletakkan Elitebook 745 G3 sebagai komputer riba produktiviti, dan kami cukup berpuas hati dengan papan kekuncinya. Kekunci disusun di dalam layout yang normal tanpa banyak modifikasi dari susun atur standard dan saiz kekunci juga cukup besar untuk mengelakkan kesalahan ketika menaip. Travel key papan kekunci ini juga sangat baik dan sesuai bagi mereka yang menaip dengan pantas.

Bahagian trackpad pula direka dengan baik dan berfungsi dengan sempurna. Tebing pada bahagian tepi trackpad memudahkan pengguna mengesan kawasan trackpad dan kemasan licin yang digunakan pada permukaan trackpad memudahkan anda mengawal cursor. Selain itu HP juga melengkapkan komponen ini dengan 4 butang klik pada bahagian bawah dan atas trackpad, anda boleh menggunakan mana-mana butang bergantung kepada keselesaan anda.

Sekiranya anda mahu menyahaktif fungsi trackpad, tap dua kali pada bintik hitam, nyalaan cahaya menunjukkan trackpad dalam keadaan tidak aktif.

Kualiti skrin Elitebook 745 G3 bukanlah yang terbaik, paparan nampak sedikit kusam seolah-olah terdapat lapisan pelindung tebal di atas permukaan skrin. Ketika digunakan di kawasan luar yang mempunyai cahaya matahari, agak susah untuk melihat paparan skrin dan melakukan kerja.

Gril bahagian atas menempatkan set speaker yang ditala oleh Bang & Olufsen, kualiti bunyi yang terhasil dari komputer riba ini amat baik. Bunyi amat lantang tanpa banyak distortion dikesan keluar dari speaker.

HP Elitebook 745 G3 sememangnya sebuah komputer riba yang versatil, ia hadir dengan pelbagai jenis sambungan port, memudahkan anda untuk menyambungkan pelbagai jenis peranti dengan komputer riba ini. Sambungan terbaru seperti USB Type C juga turut disokong komputer riba ini.

Komputer kelas profesional seharusnya memiliki sistem keselamatan yang terbaik, ini demi melindungi fail-fail sensitif di dalam komputer. Oleh itu HP melengkapkan Elitebook 745 G3 dengan fungsi pengesan cap jari. Untuk menetapkan cap jari, anda perlu melancarkan dahulu perisian HP Client Security, selepas itu ikut arahan yang diberikan oleh perisian.

• Perisian untuk menetap dan melengkapkan fungsi keselamatan cap jari.

Zaman kini kamera webcam pada sesebuah komputer riba bukanlah sesuatu yang penting, kerana kebanyakan komunikasi video kini dilakukan melalui smartphone. Jika anda sedang mencari sebuah komputer riba dengan kamera berprestasi tinggi, Elitebook 745 G3 bukanlah model yang anda cari, namun kamera pada komputer ini masih mampu merekod dan menangkap gambar dengan kualiti yang memuaskan.

Ujian pertama adalah boot time bagi menguji kepantasan komputer riba ini dihidup dan dipadamkan.

Ujian seterusnya pula adalah benchmark pemproses, ujian ini dilakukan di dalam dua parameter. Yang pertama untuk menguji kecekapan komputer dalam mengendalikan proses berkaitan kerja di pejabat seperti pembentangan visual, kerja menaip, video chat, konferens dan lain-lain. Ujian kedua pula melibatkan proses yang selalu pengguna lakukan di rumah seperti menonton video, permainan video kasual, melayari Internet dan lain-lain.

Ujian terakhir adalah kelajuan membaca dan menulis data yang dilakukan melalui perisian CrystalDiskMark. Berdasarkan skor yang dicatatkan Elitebook 745 G3, sememangnya komputer riba ini mampu beroperasi dengan baik bagi pengguna kelas profesional.


Siri Peranti Audio Extra Bass Dari Sony Untuk Tahun 2017

Pada acara CES 2017, Sony Electronics mengumumkan bahawa mereka akan memperkembangkan siri EXTRA BASS bagi memberikan generasi terkini satu siri peranti audio khas untuk menikmati muzik masa sekarang. Mari kita lihat model terbaru bagi siri Extra Bass untuk awal tahun 2017.

Berdimensi 4 x 11 inci, SRS-XB40 dan SRS-XB30 mempunyai fungsi kesan pencahayaan LED yang akan memeriahkan muzik anda. Efek cahaya yang boleh membentuk pelbagai variasai corak warna ini diselaraskan dengan irama dan rentak lagu. Garis-cahaya mencipta corak warna-warni, dari putih tulen untuk pelangi. bagi model SRS-XB20 pula, ia hanya mempunyai efek pencahayaan warna tunggal.

SRS-XB40, SRS-XB30 &  SRS-XB20 boleh disambungkan antara satu sama lain sehingga 10 unit di dalam satu rangkaian untuk membolehkan anda menikmati audio yang lebih luas dan lantang. Mod stereo ini mencipta kesan bunyi yang boleh didengar dari pelbagai arah, sama dengan pendengaran semula jadi.

Dengan ketiga-tiga model ini anda boleh menggunakan aplikasi SongPal pada telefon pintar Android atau iOS untuk memain muzik, menghidupkan dan mematikan lampu pembesar suara, menambah pembesar suara dan banyak lagi. Manakala aplikasi Fiestable hanya ada pada SRS-XB40 (Android & iOS) pula membolehkan kawalan ala-ala DJ untuk lampu dan warna.

Bagi mereka yang sentiasa bergerak, SRS-XB10 adalah peranti yang cukup sesuai dengan anda, ia menawarkan bunyi EXTRA BASS yang jelas dan padu di dalam badan kecil. Dengan jangka hayat bateri yang panjang, kira-kira 16 jam, anda boleh terus bergembira sepanjang hari tanpa perlu risau.

Saiz super-kompak dan mudah alih serta kebolehan menikmati muzik di mana-mana adalah ciri utama model ini bagi mengoptimumkan pengalaman pengguna. Dalam mod menegak, bunyi omnidirectional boleh dinikmati di dalam kumpulan. Dalam mod mendatar, muzik itu ditujukan terus ke arah pendengar. XB10 ini juga boleh disambungkan dengan XB10 lain untuk menyediakan mod stereo untuk mewujudkan ruang bunyi yang lebih luas dan kesan mendengar muzik dari pelbagai arah.

MDR-XB950N1 dan MDR-XB950B1 adalah fon kepala tanpa wayar dengan kualiti bunyi bass terbaik. Bagi model MDR-XB950N1, ia dilengkapi dengan teknologi noise cancelling. Kedua-dua model ini menyokong Bluetooth live audio dan sambungan mudah dengan Near Field Communications (NFC). Untuk pengalaman audio yang hebat, sokongan codec aptX® & AAC juga dilengkapkan bagi memastikan kualiti isyarat audio yang maksimum.

Tetapan audio pada MDR-XB950N1 dan MDR-XB950B1 boleh dikawal melalui aplikasi Sony | Headphones Connect. Dari dalam aplikasi ini, anda boleh mengaktifkan pelbagai mod dan efek audio seperti pengalaman bunyi Arena, Club, Concert Hall dan Outdoor Stage. Anda juga boleh menetapkan bunyi bass mengikut selera anda.

Fon kepala MDR-XB950N1 mempunyai jangka hayat bateri sehingga 22 jam yang membolehkan anda memainkan secara berterusan muzik anda. XB950B1 pula mampu bertahan sehingga 18 jam bagi satu kitaran cas penuh. Apabila bateri anda habis, mod pasif dengan sambungan kabel yang telah dibekalkan boleh digunakan untuk anda terus menikmati muzik. MDR-XB950N1 dan MDR-XB950B1 menyokong panggilan telefon dengan mikrofon dan butang senang akses pada bahagian cup telinga.

MDR-XB550AP adalah headphones berwayar yang amat sesuai untuk pengguna umum. Pemacu audio 30mm berupaya menyampaikan bunyi yang seimbang dan jelas. MDR-XB550AP boleh didapati dalam lima warna iaitu hitam, merah, biru, hijau dan putih.

In-ear headphones MDR-XB510AS pula direka khas bagi mereka yang menjalani gaya hidup aktif. Ia amat mudah dipakai dan dibawa ke mana-mana ketika melakukan aktiviti kerana dikelaskan sebagai kalis air IPX5, bermakna ia boleh dipakai ketika berjalan di dalam hujan atau melakukan aktiviti di sekitar kolam renang. Peranti ini juga tidak akan terjejas dengan peluh.


Denda RM300 Untuk Kesalahan Menggunakan Telefon Bimbit Ketika Memandu

Baru-baru ini Menteri Pengangkutan Malaysia iaitu Liow Tiong Lai telah mengumumkan bahawa pemandu di negara ini yang berjaya ditangkap ketika menggunakan telefon bimbit ketika memandu boleh dikenakan denda sebanyak RM300. Menteri itu turut mendedahkan bahawa pegawai penguat kuasa dan juga penggunaan kamera statik serta mudah alih juga akan digunakan bagi menangkap pemandu yang melakukan kesalahan tersebut.

Menurut The Star, penggunaan telefon bimbit di kalangan pemandu merupakan antara 20 kesalahan yang akan disertakan dalam Sistem Keselamatan Automatik iaitu gabungan Sistem Penguatkuasaan Automatik dengan sistem mata demerit. Penguatkuasaan ini telah dibuat berikutan kadar kemalangan yang sangat tinggi, melibatkan sebanyak 5,310 kematian dari Januari hingga September 2017. Manakala tahun lalu telah mencatatkan sebanyak 7,152 kematian melibatkan nahas jalan raya.

Berdasarkan kepada ucapan yang dikongsikan di dalam majlis pelancaran Sungai Dua di Bentong, penggunaan aplikasi pemanduan arah pada telefon bimbit adalah dibenarkan tetapi ianya perlulah diletakkan pada pemegang di dalam kenderaan. Sebagai rujukan, Datuk Nadzri Siron selaku Ketua Pengarah JPJ juga pernah mewartakan denda sehingga RM300 bagi kesalahan bermain Pokemon Go ketika memandu pada Ogos tahun lalu.

Sumber : TheStar

Sumber : TheStar


Samsung Bakal Tampil Dengan Peranti 5G Mampu Milik – Samsung Galaxy A42?

Kebiasaannya peranti 5G pasti dijual pada harga yang sangat mahal! Tapi ada sesuatu yang menarik apabila Samsung bakal tampil dengan peranti 5G yang lebih murah yang dikenal sebagai Samsung Galaxy A42 5G.

Dikhabarkan peranti ini bakal dilancarkan pada awal tahun hadapan. Jadi sejauh manakah kebenarannya? Perlu kita nantikan ketika ia dilancarekan kelak.


400 Unit vivo V15 Untuk Direbut Dengan Aplikasi Touch ’n Go eWallet! Tungu Apa Lagi? Go!!

Seiring dengan penebusan progran RM30 e-Tunai Rakyat,  banyak ganjaran istimewa yang ditawarkan oleh setiap aplikasi terlibat. Salah satunya, penebusan menerusi aplikasi Touch n Go eWallet membolehkan korang mengambil bahagian dalam cabutan bertuah dan rebut hadiah bernilai sehingga RM2 juta – termasuklah 400 unit vivo V15 untuk direbut.

Tapi bagaimana? Caranya, korang perlu membuat penebusan menerusi aplikasi Touch’n Go eWallet untuk sertai. So, tunggu apa lagi? Dah claim ke belum? Kalau belum, claim hari ini! Penebusan sah sehingga 14 Mac 2020! Maklumat lanjut, vivo Malaysia.


Pen Stylus Magnetik + Dwi-Kamera?! Gambar Acah Samsung Galaxy Tab S6 Tertiris!

Samsung sebagai pengeluar utama dalam pasaran peranti mudah alih, selain memfokuskan pada aliran telefon pintar mereka, pengeluaran tablet nampaknya juga tidak diabaikan oleh mereka.

Terbaru sebilangan gambar acah yang memperlihatkan Samsung Galaxy Tab S6 tertiris di laman sesawang, apa yang menarik perhatian adalah rekaan tablet baharu ini di mana ia mempunyai sebuah pen stylus yang boleh dilekatkan pada panel belakang.

Tambahan lagi, kamera pada panel belakang turut hadir dengan dwi-kamera sekaligus menjadikannya tablet pertama yang ada spesifikasi ini. Walaupun maklumat selanjutnya tidak diberitahu, namun dikhabarkan akan melengkapi skrin 10.5 inci di bawah sistem pengoperasian Snapdragon 855.

Jika berminat boleh ikuti maklumat selanjutnya dari kami ya.

[ SUMBER ]


Reviu Eksklusif : SAMSUNG Galaxy A50 – Peranti Memukau Yang Benar-Benar Ada Superpower!

Samsung telah memperkenalkan salah satu model terbaru dalam rangkaian Galaxy A menerusi kemunculan Samsung Galaxy A50 – peranti dengan spesifikasi dalaman yang power pada segmen harga mampu milik. Tetapi adakah peranti ini mampu menarik dan menambat hati pengguna? Bersama eRing, kita kupas satu persatu…

Menyentuh daripada aspek fizikal, Galaxy A50 hadir dengan reka tubuh yang menawan, nipis dan ringan. Panel belakang peranti diperbuat daripada material dipanggil “Glasstic” – plastik yang kelihatan kemasan berkilau seakan kaca. Oleh itu, AWAS!! Jangan sampai jadi TIPAH TERTIPU…

Menarik perhatian adalah terdapat efek cahaya dalam warna pelangi jelas terlihat pada panel tersebut. Secara keseluruhan peranti ini selesa untuk digenggam. Pun begitu, pastikan anda menggunakan casing yang diberi bagi mengelakkan risiko peranti “mencium” lantai.

Butang kuasa dan suara di bahagian kanan, manakala sisi kiri pula terdapat slot sim yang menggunakan dua simkad + kad microSD. Bahagian atas hanya terdapat lubang mikrofon. Sebelah bawah menampilkan bicu audio 3.5mm, port USB-C, mikrofon dan pembesar suara.

Galaxy A50 menggunakan panel Super AMOLED dengan skrin bersaiz 6.4 inci FHD+ (1080 x 2340 piksel), bersama paparan Infinity-U. Pujian pertama diberikan kerana kualiti paparannya memberi penghasilan yang baik dengan warna cukup terang dan selesa untuk dilihat – meskipun penggunaan di bawah pancaran cahaya matahari.

Jelas kelihatan paparan skrin juga agak luas dengan nisbah skrin ke badan sebanyak 90.6% – terima kasih kepada bezel nipis pada bahagian kedua-dua sisi dan atas peranti. Cuma sayangnya, dagu peranti terlihat sedikit tebal. Tapi overall okay. Memang puas!

Peranti beroperasi menggunakan antaramuka Samsung One UI 1.1 berasaskan Android Pie. Paparan yang dibawa lebih kemas dan mudah digunakan dengan sebelah tangan tangan. Ikon juga dilihat mengekalkan tampilan yang ceria.

Kuasa dalaman Galaxy A50 digerakkan oleh cip pemproses Samsung Exynos 9610 dengan pemproses grafik Mali-G72. Ia dibantu oleh memori 6GB RAM dan storan dalaman 128GB. Peranti ini juga mempunyai sokongan memori luar yang boleh dikembangkan sehingga 512GB.

Prestasi peranti harus dipuji! Sepanjang penggunaan, memang tiada masalah bahkan ia mampu menggalas tugas harian dengan baik termasuk bermain game, layan youtube dan sebagainya. Penggunaan aplikasi yang banyak dalam satu masa dapat dilakukan dengan lancar dan penggunaan secara berterusan juga hanya meningkatkan suhu secara minimal.

Hasil pengujian kami, Galaxy A50 mencatatkan skor sekitar 144516 mata untuk ujian AnTuTu Benchmark. Pada ujian penanda aras Geekbench 4 pula, peranti ini mencatatkan skor sebanyak 1,676 mata untuk ujian tunggal dan 4,796 mata untuk ujian pelbagai teras. Berikut ini hasil pengujian kami:

Galaxy A50 dilengkapi dengan bateri besar 4,000mAh dan lengkap sokongan pengecasan pantas dengan kuasa 15W. Kapasiti bateri ini menawarkan hayat bateri yang memuaskan dengan masa penggunaan sehingga satu hari lebih untuk kegunaan biasa.

Bercakap mengenai keselamatan, Galaxy A50 dilengkapi pengimbas cap jari terbina dalam skrin. Ketika menguji, kami mendapati prestasinya berada di tahap memuaskan hati dan dan berupaya mengesan cap jari tanpa menyalakan paparan terlebih dahulu. Andai kata tak suka, Samsung turut menyertakan pengimbas wajah sebagai alternatif.

Jika dibandingkan dengan pesaing dalam lingkungan harga yang sama, Galaxy A50 sebenarnya jauh lebih baik. Sebabnya, ia menawarkan keupayaan kamera canggih yang mampu menangkap objek dengan sempurna – sama ada menggunakan kamera utama ataupun swafoto.

Galaxy A50 menyokong tiga kamera utama dengan resolusi 25MP (main) + 8MP (wide-angle) + 5MP (depth) – menyokong sudut luas mencecah 123 darjah. Ia juga menyokong ciri scene optimiser bagi rakaman gambar lebih sempurna dan terdapat pengesanan kesilapan yang membantu perbaiki tangkapan. Fungsi AR lens turut terbina.

Boleh dikatakan, hasil rakaman gambar memang hebat dan cukup detail dengan tona warna yang berkualiti tinggi meskipun pada keadaan cahaya rendah. Bagi tangkapan foto jarak dekat, anda hanya perlu halakan kamera secara terus pada subjek dan tangkap!

Kualiti kamera swafoto juga berada di tahap yang tidak mengecewakan. Berbekalkan kamera beresolusi 25MP, ia mampu menangkap gambar dengan ketajaman yang baik sekaligus menghasilkan foto selfie nampak menarik persis model!

Untuk rakaman video, kualitinya berada pada tahap memuaskan namun tanpa sokongan EIS. Melaluinya, anda boleh merakam video melalui dua mod penangkapan iaitu standard dan sudut lebar (tidak boleh zoom). Mengabadikan kenangan dengan peranti ini ternyata tidak mengecewakan!

Secara keseluruhan, jika anda impikan telefon pintar dengan harga pada segmen mampu milik tapi dengan spesifikasi penuh super power, maka telefon ini adalah pilihan paling tepat. Penawarannya sangat seimbang termasuk daripada semua aspek seperti kamera, jangka hayat bateri dan rekaan. Ada 3 pilihan warna menarik : putih, biru dan hitam. Jangan lupa dapatkan satu!

Jom beli Samsung Galaxy A50?


Keuntungan OPPO F5 Di Roadshow Penang Akan Disalurkan Kepada Mangsa Banjir

Bencana banjir yang melanda Pulau Pinang baru-baru ini telah mengorbankan beberapa nyawa dan kebanyakan penduduk tempatan mengalami kerosakan harta benda. Menyedari permasalahan ini, OPPO Malaysia mengumumkan bahawa mereka akan menghulurkan bantuan kepada mereka yang memerlukan.

Oleh itu, sedikit keuntungan daripada hasil penjualan OPPO F5 akan disalurkan kepada mangsa yang terkesan. Roadshow yang akan berlangsung pada esok, 11 November di Sunway Carnival Mall akan dihadiri Min Chen iaitu selebriti tempatan yang sedang meningkat naik.

Baca juga : Eric Chou, Fattah Amin, Min Chen Sertai Jelajah OPPO F5 Pada 11 November Ini

Dalam masa sama, bagi mereka yang berdekatan boleh kunjungi roadshow ini untuk mendapatkan peranti terbaru OPPO F5 di samping mengambil gambar kenangan bersama artis jemputan.

OPPO F5 hadir dengan spesifikasi terbaru yang dilengkapi kamera depan 20 Megapiksel AI f/2.0 selain sistem keselamatan pengimbas wajah Facial Unlock. Ia boleh didapati dengan harga runcit RM1,298 seunit dengan warna pilihan hitam dan emas.

Rasmi! OPPO F5 Dilancarkan Dengan Skrin 18:9, Kamera Selfie 20MP AI


vivo iQOO Boleh Dicas Hingga 50% Dalam 16 Minit & Pengecasan Penuh Di Bawah Satu Jam

Satu lagi pengeluar peranti pintar yang juga merupakan sub jenama vivo iaitu iQOO semakin dikenali ramai. Meskipun belum muncul secara rasmi namun sedikit sebanyak spesifikasi mengenainya telah pun terdedah.

Terbaru, ada lagi berita menarik mengenainya di mana peranti ini dikatakan hadir dengan sokongan pengecasan vivo Super FlashCharge 44W yang mana boleh mengecas peranti sehingga 50% dalam hanya 16 minit sahaja.

Lebih mengujakan lagi, maklumat tertiris turut mendedahkan peranti ini boleh dicas sepenuhnya di bawah kiraan satu jam iaitu 46 minit sahaja! Difahamkan juga, peranti ini bakal hadir dengan kapasiti bateri 4,000 mAh.

Adakah perkara ini benar? Sama-sama kita tunggu kemunculan rasminya pada 1 Mac kelak. Kekal bersama eRing untuk lebih info terkini!

[SUMBER] , [SUMBER 1], [SUMBER 2]

___________________________________________________________________

Artikel Berkaitan:


Sertai Cabaran #everydayIgetBETTER Di TikTok & Rebut Hadiah Bernilai Sehingga RM10,000!

TikTok dengan kerjasama Celebrity Fitness kini menganjurkan cabaran #everydayIgetBETTER – bertujuan menggalakkan pengguna untuk menyemai gaya hidup lebih sihat. Lebih 40 orang pelatih peribadi daripada Celebrity Fitness akan berkongsi pelbagai tips senaman di aplikasi TikTok khas buat semua.

Lebih menarik, anda juga berpeluang merebut hadiah menarik bernilai sehingga RM10,000! Eh? Biar betul? Macam mana tu? Anda hanya perlu melengkapkan lima tugas senaman – termasuk Feel Fierce Look Sexy, Cardio Crusher,  Muscle Monster, Dance N’ Attitude dan Booty Buster dalam video yang dimuatnaik dengan hashtag #everydayIgetBETTER.

Tiga video terbaik yang terpilih berpeluang untuk memenangi hadiah menarik seperti di bawah :

Di samping itu, 20 video terbaik yang menjadi pilihan teratas berpeluang memenangi TikTok merchandize dan Mi Smart Band 4. Tidak ketinggalan, 1,500 peserta terawal yang berjaya menyelesaikan kesemua lima tugasan berpeluang memenangi pas percubaan Celebrity Fitness selama 14hari.

Aha! Seronok kan? Sambil sihat dapat menang hadiah huhu. Bagi yang berminat cabaran bermula SEKARANG dan muat turun aplikasi TikTok hari ini juga! Maklumat lanjut layari, TikTok Malaysia dan kekal bersama eRing untuk lebih berita menarik.


Akhirnya…. Lengkap Sudah Pakar Selfie OPPO F1s!

Akhirnya teka-teki mengenai 4 orang pakar selfie OPPO didedahkan! OPPO F1s bakal dilancarkan di Malaysia pada 10 Ogos 2016  bersama 4 orang selebriti terkenal Malaysia.

Menerusi pendedahan seorang demi seorang di Facebook OPPO Malaysia, pakar selfie terbaru ini diketuai oleh Nora Danish dan dianggotai oleh aktres JC Chee, selebriti media sosial Min Chen dan terbaru, pelakon dan penyanyi popular, Ayda Jebat. Kesemua mereka tampil dengan tema selfie tersendiri.

OPPO F1s menyokong lensa penggambaran selfie 16 Megapiksel dengan mod Beautify 4.0, manakala kamera utama pula beresolusi 13 Megapiksel bersama LED flash.

Walau bagaimanapun, harga rasmi untuk peranti ini akan didedahkan pada 10 Ogos 2016 ini. Pastinya 4 orang pakar selfie ini akan sama-sama menyertai pelancaran tersebut! Stay tuned…


Telefon Apa Yang Ambil Gambar Cantik Dekat Paris Fashion Week 2018 Ni?

Minggu lalu telah berlangsungnya pertunjukkan fesyen di Paris atau lebih dikenali sebagai Paris Fashion Week 2018. Seperti biasa, acara sebegini memperlihatkan ramai tetamu undangan hadir dengan pakaian-pakaian unik lebih-lebih lagi mereka yang meminati fesyen.

Apa yang menariknya, Huawei telah menghantar wakil mereka ke sana dalam masa sama telah mengambil beberapa keping gambar. Di bawah ini merupakan fesyen yang dipilih oleh wakil Huawei. Setiap gambar adalah perbandingan antara dua telefon pintar Huawei. Jika anda bijak untuk mengenal pasti, apa kata anda teka telefon apa yang digunakan di sebelah kiri dan kanan gambar.


Rebut Peluang Menang Realme 3 & Hadiah Bernilai Lebih RM10,000 Di Roadshow Jualan Pertama Realme 3

Jom ramai-ramai ke roadshow jualan pertama Realme 3 yang akan berlangsung di Realme Image Store, Sunway Pyramid pada 6 April 2019 dan Sunway Velocity Mall, Cheras pada 7 April ini! Roadshow bermula pada jam 1 tengah hari hingga 9 malam.

Pelbagai hadiah menarik lebih RM 10,000 menanti pengunjung bertuah termasuklah berpeluang membawa pulang seunit Realme 3 secara percuma. Selain itu, Realme turut menawarkan hadiah eksklusif lain seperti Realme bagpacks, Realme bottles dan Realme buds.

Tidak ketinggalan, pelbagai aktiviti menarik turut diadakan seperti pertandingan permainan mudah alih seperti PUBG Mobile, Mobile Legend: Bang Bang, Asphalt dan banyak lagi. Pengunjung juga berpeluang menyertai cabutan bertuah bagi membawa pulang hadiah misteri yang menarik. Psst, jangan lupa datang!

_______________________________________________________________________


Kompak & Hebat! Bergerak Bebas Dengan UGREEN True Wireless Stereo Earphones & UGREEN 10,000mAh PD Power Bank

UGREEN merupakan jenama yang tidak asing bagi peminat setia aksesori di mana ia menawarkan pelbagai produk berkualiti termasuk kabel, power bank dengan sokongan pengecasan pantas dan banyak lagi. Paling menarik, produk keluaran UGREEN ditawarkan pada harga sangat kompetitif berbanding pelbagai pesaing lain.

Kini, UGREEN dilihat memperluaskan lagi penawaran produk mereka kepada pengguna dengan memperkenalkan fon telinga TWS (True Wireless Stereo) iaitu UGREEN True Wireless Stereo Earphones dan UGREEN 10,000mAh PD Power Bank.

Dengan rekaan fon kepala tanpa wayar minimalis yang kompak dengan kaedah pemakaian di dalam telinga – UGREEN True Wireless Stereo Earphones berupaya memberikan lebih kebebasan kepada pengguna aktif. Ia didatangkan dengan rekaan ergonomik menjadikan ia menawarkan pengalaman lebih baik dan memudahkan pengguna berasa selesa sekaligus dapat memenuhi citarasa ramai. Ia juga didatangkan dengan sejumlah ciri – ciri terkini yang menarik termasuk :

UGREEN True Wireless Stereo Earphones didatangkan dengan sokongan Bluetooth 5.0 bersama sokongan sambungan lebih stabil. Apabila disambungkan secara langsung ke peranti, ia berupaya menyampaikan bunyi Hi-Fi berkualiti tinggi – bunyi yang hebat dalam menyampaikan bunyi benar – benar meliputi persekitaran. Pemacu audio juga dinamik di mana berupaya menghasilkan keseimbangan audio yang optimum dengan kesan stereo terbaik, bass yang menarik dan suara tinggi halus – melaluinya pengguna dapat menikmati dinamik muzik dengan perincian yang penuh.

Ketahanan bateri menjadi faktor utama dalam yang mempengaruhi pengguna dalam pemilihan setiap peranti – UGREEN True Wireless Stereo Earphones dibekalkan dengan  tahap penggunaan kuasa yang rendah di mana ia boleh digunakan sehingga 3 jam dengan penggunaan tunggal. Fon kepala ini turut didatangkan dengan sarung pengecas – Hayat bateri boleh dipanjangkan lagi dengan penggunaan bersama sarung pengecas di mana aliran muzik dapat dinikmati sehingga 18 jam lamanya.

Untuk proses pengecasan semula, terdapat sokongan port micro USB pada bahagian bawah sarung pengecasan dan ia disambungkan menggunakan kabel tersedia. Pengguna juga boleh memeriksa status pengecasan mereka melalui penunjuk bateri.

Pemansangan pintar (auto pairing) pada UGREEN True Wireless Stereo Earphones membuatkan proses sambungan antara peranti terasa lancar. Fon kepala ini menampilkan sokongan kawalan jenis sesentuh yang membuatkannya nampak lebih praktikal. Melaluinya, pengguna boleh mengendali pelbagai fungsi dengan mudah seperti bermain muzik, mengawal panggilan masuk, mengaktifkan pembantu suara (Siri & Google Asisstant) dan banyak lagi.

Perhatian! Perhatian! Perhatian! Bagi yang berminat, UGREEN True Wireless Stereo Earphones ditawarkan pada harga RM199.99 dan boleh dibeli menerusi lama e-dagang Lazada. Lebih menarik, untuk tempoh terhad sahaja korang boleh dapatkan UGREEN True Wireless Stereo Earphones pada harga lebih rendah dengan kod baucar di Lazada dan Shopee yang sah – promosi sah sehingga 31 Januari 2019! Kupon diskaun RM10: Lazada  | Shopee.

Bercakap mengenai powerbank, perkara utama yang korang akan pilih adalah kapasiti simpanan. Betul atau tidak? Masakan tidak, apa guna beli powerbank mahal – mahal tetapi hanya boleh digunakan untuk beberapa kali sahaja. Kan? Jangan pening – pening, apa kata korang try UGREEN 10,000mAh PD Power Bank! Tapi, Apa yang menarik?

UGREEN 10,000mAh PD Power Bank dibina dengan berat badan yang ringan iaitu sekitar 206 gram bersama kapasiti yang besar iaitu 10,000mAh. Rekaan badan adalah berasaskan bahan plastik berkualiti tinggi bersama saiz yang kecil dan muat di dalam telapak tangan. Selain itu, ia didatangkan dengan dua port sambungan iaitu berasaskan USB-A dan juga USB-C (kedua-dua port menyokong pengecasan pantas bagi membolehkan peranti dicas dengan cepat).

Power indicator pada powerbank ini terbahagi kepada empat dot dan bercakap mengenai pengecasan semula, ia mengambil masa sekitar 3 jam – di mana 83% lebih pantas berbanding input USB piawaian standard! Bagi yang berminat, UGREEN 10,000mAh PD Power Bank ditawarkan pada harga RM79.99 (Harga asal : RM139.99) dan boleh dibeli menerusi beberapa saluran berbeza termasuk Lazada  | Shopee.


Pelancaran LEAGOO Shark 1 Tampil Memperlihatkan Skrin 6 Inci Serta Bateri 6300mAh

Jenama LEAGOO yang boleh dianggap masih baru dalam arena telefon pintar di negara ini sememangnya memiliki keistimewaannya yang tersendiri berbanding jenama popular sedia ada. Ini kerana ia lebih memfokuskan pada segmen pembuatan telefon pintar dengan sokongan spesifikasi menarik pada harga jualan di bawah RM1,000.

Baru-baru ini LEAGOO dengan bangganya telah melancarkan peranti flagship terbarunya untuk pasaran tempatan dengan kemunculan Shark 1. Di dalam majlis itu juga, LEAGOO turut mengambil kesempatan untuk mengumumkan perlantikan pelakon Zul Ariffin sebagai duta produknya.

LEAGOO Shark 1 yang dioperasikan dengan LEAGOO OS 1.2 berasaskan Android 5.1 Lollipop ini telah dikuasakan oleh pemproses Octa Core daripada MediaTek MT6753 yang berkelajuan 1.3GHz. Ia juga telah dilengkapi dengan RAM berkapasiti 3GB yang sudah cukup untuk menjanjikan kelancaran pengoperasian peranti mampu milik ini.

Tidak cukup dengan itu, paparan skrin 2.5D sebesar 6 inci dengan resolusi HD Penuh ini juga membolehkan anda menikmati pengalaman terbaik multimedia tanpa henti dengan sokongan kapasiti bateri mencecah sehingga 6300mAh. Malah masa mengecas juga terasa lebih pantas dengan adanya sokongan teknologi pengecas pantas ‘Pump Express Flash Charge 9V/3A’. Selain itu, aspek keselamatan juga lebih terjamin dengan penyediaan pengimbas cap jari pada panel belakang peranti ini.

Harga jualan bagi peranti LEAGOO SHARK 1 adalah RM 999, layari laman rasmi https://www.leagoo.com.my/ untuk maklumat selanjutnya.


Siri HUAWEI MateBook 2021: Kini Dijual Di Seluruh Negara!

HUAWEI baru-baru ini melancarkan komputer riba siri MateBook 2021, yang merangkumi: HUAWEI MateBook D 14, HUAWEI MateBook D 15, HUAWEI MateBook 14, dan HUAWEI MateBook X Pro, yang telah dijual di seluruh negara.

Produk siri ini telah ditingkatkan dalam prestasi, mobiliti, reka bentuk dan multitasking. Harganya bermula dari RM3299. Di samping itu, buku nota siri ini boleh dibeli di HUAWEI Store Online, HUAWEI Experience Stores dan HUAWEI Partner Store. Dapatkan hadiah percuma bernilai RM 498, seperti: SenHeng, Harvey Norman, SenQ dan Mahkamah.

Rangkaian komputer riba ini boleh didapati dari 13 inci hingga 15 inci, dan boleh dibawa sepenuhnya untuk memenuhi keperluan pengguna dari telefon bimbit. Selain itu, prestasi siri notebook ini juga penuh. Ia dilengkapi dengan pemproses Intel®Core generasi ke-10 dan ke-11. Ia mempunyai pemproses yang kuat. Sudah tentu, ia juga menyokong fungsi multitasking HUAWEI, yang membolehkan pengguna menjadi lebih cekap Untuk menyelesaikan tugas.

Sekiranya anda berminat untuk membeli siri komputer riba ini, cepatlah memulakannya di HUAWEI Store Online, HUAWEI Experience Stores dan HUAWEI Partner Store.


Wiko Y60 Tiba Di Malaysia – Berharga RM269 & Ketersediaan Bermula Sekarang

Wiko Malaysia kini hadir dengan pewaris baru iaitu Wiko Y60 yang mana dilihat membawa penawaran pada harga sangat mampu milik. Menariknya mengenai Y60 adalah ia menggunakan sistem operasi Android 9 Pie Go Edition.

Y60 hadir dengan paparan berukuran 5.45″ bersama resolusi 960×480 piksel – tiada sebarang takuk disertakan. Ia dijana oleh cip MediaTek MT6739 bersama memori 1GB RAM + 16GB ROM (terdapat sokongan kad mikro SD sehingga 128GB).

Melengkapinya, kamera utama 5MP, kamera swafoto 5MP dan bateri berkapasiti 2,500 mAh. Selain itu, peranti ini turut menyokong rangkaian 4G melalui dua slot kad – satu mikro SIM dan satu nano SIM

Tersedia dalam tiga warna menarik iaitu gradient dark blue, gradient bleen dan gold, Y60 ditawarkan pada harga RM269 – didatangkan dengan jaminan selama satu tahun dan jaminan pertukaran “1-to-1 ” dalam tempoh 120 hari daripada tarikh pembelian.

Bagi yang berminat, ketersediaan bermula SEKARANG dan boleh memilikinya di kedai konsep Wiko yang sah di seluruh Malaysia. Wiko turut menyediakan hadiah eksklusif percuma untuk setiap pembelian Y60 (Terhad sehingga 21 Mei 2019).


Microsoft Surface Go Dilancarkan – Rekaan Lebih Kecil & Harga Mampu Milik!

Microsoft telah melancarkan sebuah model terbaharu yang diberi nama Surface Go dengan rekaan lebih kecil serta harganya juga lebih mampu milik. Hadir dengan ketebalan hanya 8.3mm dan berat hanya 521g, komputer riba ini menampilkan paparan skrin PixelSense bersaiz 10 inci dengan resolusi 1800 x 1200 piksel serta menyokong penggunaan Surface Pen.

Berbanding pemproses Intel Atom yang digunakan pada model sebelum ini, Surface Go telah dikuasakan oleh pemproses Intel Pentium Gold 4415Y bersama grafik Intel HD 615 yang pastinya lebih lancar.

Terdapat dua pilihan memori dan RAM iaitu 4GB atau 8GB RAM serta pilihan storan 64GB dan 128GB. Untuk kamera pula, Surface Go menyokong lensa utama 8 Megapixel, sementara kamera hadapan beresolusi 5 Megapiksel hadir dengan sokongan kamera IR untuk fungsi Windows Hello Login.

Microsoft Surface Go akan dijual pada harga bermula USD399 (kira-kira RM1,589). Berita baik untuk pengguna di Malaysia kerana Microsoft Malaysia telah mengesahkan bahawa Surface Go boleh di tempah bermula 2 Ogos 2018 ini. Namun, buat masa ini tiada sebarang kenyataan rasmi mengenai harga komputer riba ini untuk pasaran Malaysia.

Sumber


Pre-Order GoPro HERO8 Black Pada RM1,879 Mulai 10 ~ 20 Oktober 2019 – Dapat Edisi Terhad Foldable Travel Backpack Lagi!

Kamera aksi paling berkuasa GoPro hari ini telah melancarkan edisi terbaru mereka – GoPro HERO8 Black. Susulan pelancaran rasmi, pihak GoPro Malaysia turut membuka sesi pra-tempahan bagi HERO8 Black mulai 10 ~ 20 Oktober dengan tawaran harga RM1,879.

GoPro HERO8 Black merupakan kamera aksi yang menyokong rakaman video sehingga 4K 60fps, serta mengambil gambar 12MP HDR. Sokongan ciri-ciri menarik seperti HyperSmooth 2.0 menawarkan kualiti rakaman video yang lebih stabil berbanding versi sebelumnya, serta TimeWarp 2.0 juga membolehkan rakaman video perlahan diambil dengan sempurna.

Dalam pelancaran ini juga memperlihatkan pelbagai aksesori Mod diperkenalkan, yang secara langsung dapat memudahkan kerja videografi antaranya Media Mod, Display Mod dan Light Mod yang mana masing-masing berperanan penting dalam menghasilkan rakaman video atau audio yang berkualiti.

Selain HERO8 Black dan aksesori Mod, GoPro MAX juga dilancarkan dengan tawaran harga RM2,310. Kamera ini menyokong rakaman video 360 darjah kerana ia dibekalkan 2 kamera pada bahagian depan dan belakang bersama kebolehan kalis air sedalam 5m.


TerraPay menembusi pasaran pembayaran Akaun Bank di Amerika Syarikat dan Kanada untuk memudahkan pemindahan wang antarabangsa dan pengiriman wang merentas sempadan pada hari yang sama

– Kehadiran global TerraPay kini menjangkau 70 buah negara

– Syarikat ini komited untuk memupuk mobiliti digital yang inklusif untuk semua serta membina lebuh raya pembayaran digital yang boleh dipercayai dan melangkaui sempadan

THE HAGUE, Belanda, 8 Mac 2021 /PRNewswire/ — TerraPay, sebuah syarikat infrastruktur pembayaran global terkemuka, mengumumkan pengembangannya ke dalam pembayaran Akaun Bank di pasaran Amerika Syarikat dan Kanada untuk memudahkan pengiriman wang merentas sempadan digital dan pemindahan wang yang pantas kepada pengirim (rakan kongsi dan pelanggan mereka) daripada koridor utama di seluruh dunia. Objektif TerraPay adalah untuk membina lebuh raya pembayaran digital global yang menghubungkan institusi kewangan seperti Bank-bank dan Dompet Mudah Alih di seluruh dunia, memupuk penyertaan, kebebasan dan pemerkasaan kepada semua yang berada dalam ekosistem global.

Para pengguna di seluruh negara dan benua ini yang pada masa sekarang mempunyai akses tradisional kepada pemindahan bank secara terus ke AS dan Kanada, kini boleh menghantar dan menerima kiriman wang terus ke akaun bank mereka dengan lebih cekap dan pada kadar amalan terbaik global melalui rangkaian rakan kongsi TerraPay. Dengan pemasukan ini, jejak global TerraPay menjangkau 70 buah negara.

Pasaran Amerika Syarikat dan Kanada mempunyai ekosistem pembayaran yang berpotensi besar yang merangkumi keperluan pembayaran Perniagaan, Peribadi dan Pendidikan yang signifikan. Ini memberi peluang kepada pasaran tersebut yang mempunyai jutaan pelajar dan pekerja migran daripada seluruh dunia yang berhijrah untuk mendapatkan pendidikan dan peluang pekerjaan yang lebih baik. Dengan pengembangan TerraPay ke dalam ekonomi tanpa tunai ini, para individu dan perniagaan di seluruh dunia yang perlu membuat pembayaran sama ada dalam jumlah kecil, sederhana atau besar ke Amerika Syarikat atau Kanada boleh melakukannya melalui rangkaian rakan kongsi global TerraPay yang kukuh dan mempunyai lebih 4 bilion Bank serta lebih 500 Juta Dompet Mudah Alih. Enjin saling kendali canggih TerraPay membolehkan pelanggan rakan kongsinya mengirim dan menerima pembayaran melalui platform yang boleh diskala, selamat, telus dan cekap serta pemberitahuan kredit yang terjamin pada hari yang sama. Kesemua ini boleh dilakukan dengan pengesahan yang nominal.

“Kami berbangga mengumumkan pengembangan kami ke dalam pembayaran akaun bank di Amerika Syarikat dan Kanada yang memperluas jangkauan kami kepada 70 buah negara di seluruh dunia. Dengan memudahkan transaksi pemindahan wang antarabangsa dan pengiriman wang merentas sempadan pada hari yang sama, kami menawarkan suatu kelebihan kepada pelanggan rakan kongsi kami. Amerika Syarikat dan Kanada merupakan salah satu ekonomi tanpa tunai terbesar di seluruh dunia yang memberi peluang yang tepat kepada kami untuk meningkatkan operasi pada masa hadapan. Kami berharap dapat meneroka dua buah destinasi baharu ini pada lebuh raya pembayaran global kami , “ kata Ani Sane, Pengasas Bersama merangkap Ketua Pegawai Perniagaan TerraPay.

Mengulas tentang penembusan ke wilayah terkemuka yang baharu tersebut, Philip Daniel, Pengarah Serantau TerraPay berkata, “Pada masa ini, terdapat lebih 5 juta pelajar yang sedang belajar dan bekerja jauh dari negara asal mereka. Kebanyakan populasi pelajar dan migran yang lain ini menetap di negara-negara seperti Amerika Syarikat, UK, Australia, Jerman, Kanada dan lain-lain, menyumbang sebanyak $300 bilion kepada ekonomi. Bagi para pelajar, perbelanjaan berbilion dolar ini digunakan untuk membayar yuran permohonan, yuran pengajian, kad debit di luar dan dalam kampus serta untuk menampung kos sara hidup. Oleh itu, adalah jelas terdapatnya potensi pasaran yang besar bagi transaksi kiriman wang digital merentas sempadan yang lancar. Penyelesaian kami membolehkan pemindahan dana P2P dan B2B pada hari yang sama berbanding saluran perbankan tradisional yang ada sekarang yang mengambil masa 2 hingga 3 hari untuk pemindahan dana. Rakan kongsi dan pengguna akhir kami mendapat manfaat daripada penjimatan kos yang lebih tinggi dan meningkatkan pendapatan serta mengubah masa depan pemindahan wang digital yang cekap.”

TerraPay telah memantapkan kedudukannya sebagai rakan kongsi global kepada perbankan, pengendali pemindahan wang, pengendali dompet mudah alih dan institusi kewangan terkemuka untuk memudahkan transaksi digital tanpa sempadan. Sebagai sebuah syarikat B2B, TerraPay bekerjasama dengan perniagaan lain dan membantu mereka memanfaatkan platform teknologi yang tangkas, selamat dan berskala untuk mempertingkatkan usul pelanggan mereka dalam pengiriman wang, pembayaran dan perbelanjaan merentas sempadan. TerraPay dikawal selia di lebih 45 buah negara di seluruh dunia.

Tentang TerraPay

TerraPay ialah penyedia penyelesaian dan infrastruktur pembayaran digital berlesen yang meneroka lebuh raya pembayaran global. Asas syarikat yang kukuh dan teknologi platform inovatif ini berfungsi sebagai enjin saling kendali digital yang membolehkan pelanggan dan perniagaan di seluruh dunia untuk menghantar dan menerima pembayaran secara selamat, telus, cekap dan dalam masa nyata. Rangkaian yang tangkas menyokong instrumen pembayaran dan jenis pembayaran yang pelbagai di samping mematuhi peraturan dan standard pematuhan yang kompleks di pasaran yang berbeza.

Untuk maklumat lanjut, sila layari terrapay.com

Keywords: Banking/Financial Service Computer/Electronics Electronic Commerce Entertainment Mobile Entertainment Multimedia/Online/Internet Telecommunications Corporate Expansion New products/services Financial Technology

Source: PRNEWSWIRE


Lenovo Memperkenalkan Legion Truck Di Malaysia – Rasai Pengalaman Gaming Yang Menakjubkan!

Ini suatu perkara yang menarik apabila Lenovo kini telah memperkenalkan Legion Truck yang pertama yang dilengkapi dengan peralatan gaming yang terbina. Truck ini akan menjelajah di seluruh Malaysia bagi membenarkan anda mencuba sendiri peranting gaming terbaharu daripada Lenovo.

Menariknya, pemain bakal mencuba Lenovo Legion Y545 dan Lenovo Legion Y7000 dengan bermain permainan yang tersedia seperti Surge 2, Gear 5 dan Doom.

Bukan itu sahaja, Lenovo turut memberikan promosi yang berlangsung dari 1 oktober sehingga 31 Disember ini yang mana pembelian Legion T530 Gaming Tower dan Legion C530 Cube akan mendapat gaming mouse atau papan kekunci secara percuma!

Tambahan lagi, pembeli turut berpeluang untuk memenangi hadiah utama Lenovo Legion Y44w yang merupakan 43.4″ WLED Curved panel HDR Gaming Monitor serta edisi terhad Legion Swag..

Berikut adalah jadual perjalanan truck tersebut:

Truck ini akan berada di lokasi tersebut dari jam 12 tengahari hingga 9 malam. Gamer boleh menyertai dalam cabaran game dan membawa pulang hadiah daripada Legion.

Lebih banyak lokasi perjalanan truck ini akan di dedahkan. Jadi layari Laman Facebook Lenovo untuk mendapatkan maklumat terkini.

Beli Peranti Lenovo Di Sini:

Artikel Berkaitan:


Reviu Eksklusif: Honor 8 Pro, Pilihan Berbaloi Untuk Bajet Di Bawah RM2000!

Setelah menggunakan sendiri Honor 8 Pro, kami merasakan ia merupakan model smartphone yang sangat berbaloi untuk dimiliki oleh pengguna yang memiliki bajet di bawah RM2000. Ini kerana selain daripada rekaannya yang premium, Honor 8 Pro menawarkan spesifikasi yang dirasakan sangat baik seperti pemproses HiSilicon Kirin yang terkini, RAM serta kapasiti bateri yang besar, hadir dengan sokongan dwi lensa yang mengikuti trend masa kini dan banyak lagi. Jadi ingin mengetahui lebih lanjut tentang Honor 8 Pro, mari kita sama-sama lihat reviu yang disediakan…

Jika dilihat pada rekaan kotak pembungkusan Honor 8 Pro yang berwarna biru ini, ia kelihatan biasa sahaja penampilannya. Tetapi sebenarnya ia memiliki sedikit keistimewaan kerana kotak pembungkusan ini juga sebenarnya boleh diubah dan digunakan sebagai kotak VR.

Honor 8 Pro telah diperkenalkan dalam dua warna pilihan yang agak menarik iaitu biru dan juga hitam. Tidak seperti sesetengah peranti di pasaran yang tampil dengan panel depan berwarna hitam, Honor 8 Pro menawarkan keseluruhan kerangka yang tampil dengan warna yang sama dan ini secara tidak langsung berjaya menyerlahkan rekaannya yang premium.

Bezel atas skrin tampil dengan rekaan yang agak besar dan seperti biasa bahagian ini menempatkan lubang earpiece dengan rekaan yang ringkas dan pada sebelah kanan lubang tersebut turut menempatkan sebuah LED notifikasi.

Manakala sebelah kiri lubang earpiece itu pula telah disediakan dengan sensor Ambient Light dan juga lensa depan beresolusi 8 Megapiksel.

Sama saiz seperti bezel pada bahagian atas skrin, bahagian ini tampil lebih ringkas kerana tiada sebarang butang kawalan disediakan, memandangkan Honor 8 Pro hadir dengan butang kawalan pada paparan skrin. Apa yang boleh anda temui pada bahagian ini hanyalah logo ‘honor’ dengan kemasan berwarna krom.

Honor 8 Pro masih mengekalkan penggunaan dwi lensa 12 Megapiksel yang sama seperti model Honor 8 yang telah diperkenalkan pada tahun lepas.

Namun begitu, rekaan dan juga kedudukan dwi lensa ini telah diperbaharui dan apa yang menariknya adalah sokongan lensa yang rata walaupun memiliki kerangka yang sangat nipis iaitu kurang dari 7mm.

Kedudukan pengimbas cap jari Honor 8 Pro masih sama seperti Honor 8. Namun perbezaan ketara yang dapat dilihat adalah panel belakang kaca yang digunakan sebelum ini telah digantikan dengan panel belakang yang diperbuat daripada logam.

Apa yang pasti, sensor pengimbas cap jari Honor 8 Pro adalah sangat pantas dan anda boleh terus mengakses peranti dalam mod sleep.

Sisi kiri tersedia dengan satu slot kad jenis hibrid yang boleh diakses menggunakan pin yang tersedia di dalam pakej pembelian. Namun begitu slot yang diperbuat daripada plastik ini kelihatan seperti ianya mudah untuk patah.

Sisi kanannya pula dilengkapi dengan dua buah butang fizikal iaitu butang melaras volume dan juga butang kuasa.

Bahagian atas kerangka Honor 8 Pro didatangkan dengan sebuah lubang mikrofon dan juga satu port inframerah yang boleh digunakan sebagai alat kawalan jauh.

Manakala bahagian bawah kerangkanya pula kelihatan lebih sarat dengan adanya port 3.5mm audio jack, port USB Type-C dan juga lubang speaker.

Tidak keterlaluan untuk mengatakan bahawa Honor 8 Pro merupakan pilihan yang sangat berbaloi untuk anda miliki dengan bajet harga di bawah RM2000. Ini kerana ia menyokong spesifikasi yang berkuasa setanding dengan smartphone yang dijual pada harga sekitar RM3000 di pasaran tempatan.

Apa yang pasti, Honor 8 Pro menawarkan spesifikasi yang boleh dikatakan lebih baik jika dibandingkan dengan kebanyakan peranti yang dijual pada kategori harga yang sama.

Dengan harga di bawah RM2000, anda mampu menikmati paparan skrin berkualiti setanding dengan paparan skrin yang ditawarkan pada peranti premium yang kebiasaannya dijual pada harga yang jauh lebih mahal.

Honor 8 Pro menyokong paparan skrin berukuran 5.7 inci dengan resolusi yang sangat tinggi iaitu 1440 x 2560 piksel atau bersamaan dengan 515 piksel per inci. Sekaligus menjanjikan paparan yang sangat terang dan jelas sekali.

Sudah menjadi satu trend pada masa kini untuk memperkenalkan peranti dengan sokongan memori dalaman minimum 32GB sehinggalah sebesar 256GB. Tetapi apa yang membezakan antara peranti-peranti ini adalah jenis memori dalaman yang disokong, dan apa yang pasti Honor 8 Pro sememangnya tidak mengecewakan kerana ia hadir dengan memori jenis UFS 2.1 yang sangat pantas. Secara tidak langsung ia menjanjikan masa pengoperasian dan juga pemindahan data yang lebih pantas.

Honor buat pertama kalinya telah memperkenalkan kapasiti RAM paling besar pernah disokong oleh smartphone keluarannya. Kemunculan Honor 8 Pro dengan kapasiti RAM sebesar 6GB LPDDR4 ini menjanjikan pengalaman multi-tasking yang sangat lancar.

Apa yang pasti, sokongan RAM pada Honor 8 Pro boleh dianggap antara yang terbesar boleh didapati di pasaran selain daripada OnePlus 5 yang menyokong RAM sebesar 8GB.

Sama ada anda sedar atau tidak, kebanyakan smartphone flagship yang terdapat di pasaran kebiasaannya tampil dengan sokongan bateri berkapasiti sekitar 3000mAh. Tetapi dengan Honor 8 Pro, ia menampilkan kapasiti bateri yang agak besar iaitu sebesar 4000mAh.

Malah ia juga turut dilengkapi dengan teknologi pengecasan pantas Huawei Quick Charge dengan sokongan output 5V2A dan 9V2A.

Jika dilihat di pasaran bagi kategori smartphone yang dijual pada harga di bawah RM2000, tidak banyak peranti yang hadir dengan sokongan rakaman video berkualiti 4K. Tidak cukup dengan itu, ia juga berupaya merekod audio berkualiti stereo yang sudah tentunya mampu memberikan hasil rakaman video yang lebih baik secara keseluruhannya.

Jika anda merasakan rakaman video 4K akan menggunakan ruang storan yang besar, ia juga turut hadir dengan rakaman video berkualiti 1080p stereo pada 60fps.

Honor 8 Pro yang menyokong paparan berkualiti 2K ini sememangnya sangat sesuai dalam memastikan pengalaman terbaik untuk teknologi VR. Malah Honor juga turut menyediakan aksesori kadbod VR di dalam pakej pembelian dan juga aplikasi pra-pasang Jaunt yang menawarkan kandungan VR yang eksklusif.

Ini bermakna anda berupaya menikmati video 360° yang mana terasa seperti anda berada di dalam video itu sendiri.

Untuk ruangan ujian ini, kami akan membandingkan Honor 8 Pro dengan beberapa buah model smartphone yang ada terjual di pasaran tempatan iaitu HTC U Play, Samsung Galaxy A7 (2017), Sony Xperia XA1 Ultra dan juga Meizu Pro 6 Plus.

Kami telah memilih 4 model ini sebagai pesaing untuk Honor 8 Pro berdasarkan kepada dua kriteria utama iaitu harga jualan di bawah RM2000 atau lebih tepat antara RM1899 hingga RM1999, dan juga merupakan model yang diperkenalkan pada tahun 2017.

Berdasarkan kepada ujian prestasi benchmark yang telah dijalankan ini, jelas dapat dilihat bahawa Honor 8 Pro menawarkan prestasi yang sangat berkuasa dan jauh meninggalkan pesaingnya yang lain.

Jadi sekiranya anda sangat mementingkan aspek prestasi untuk tujuan multi-tasking ataupun memainkan permainan dengan grafik tinggi, tidak dapat disangkal lagi bahawa Honor 8 Pro merupakan pilihan yang sangat berbaloi untuk dimiliki.

Dari segi kualiti paparan pula, Honor 8 Pro bukanlah yang terbaik dari segi tahap keterangan, kontras dan juga suhu warnanya. Tetapi itu tidak bermakna ianya tidak bagus atau berkualiti kerana ia tidak begitu jauh berbeza kualitinya jika dibandingkan dengan pesaingnya yang lain.

Malah sokongan paparan 2K atau QHD dengan resolusi mencecah sehingga 1440 x 2560 piksel ini, imej yang dipaparkan kelihatan sangat jelas dan terang sekali.

Tidak dapat dinafikan lagi bahawa aspek penggambaran Honor 8 Pro sememangnya sukar untuk ditandingi kerana ia bukan sahaja sangat pantas dan dalam masa yang sama mampu menghasilkan hasil gambar yang berkualiti.

Malah sokongan dwi lensa beresolusi 12 Megapiksel yang masing-masing menyokong lensa RGB dan Monokrom ini merupakan keunikan dan juga keistimewaan utama Honor 8 Pro berbanding pesaingnya dalam kelas harga yang sama.

Untuk pengetahuan anda, kesemua model yang diperbandingkan ini menyokong speaker berkualiti mono melalui satu speaker sahaja. Berdasarkan kepada keputusan yang diperolehi, Honor 8 Pro menawarkan kelantangan bunyi yang terbaik terutamanya apabila muzik dimainkan dan ini sememangnya sangat sesuai untuk anda yang mementingkan aspek bunyi speaker yang kuat untuk mendengar lagu, atau menonton video.

Walaupun Honor 8 Pro menyokong kapasiti bateri paling besar berbanding pesaingnya yang lain, ketahanan baterinya boleh dikatakan agak mengecewakan kerana ketahanan baterinya adalah lebih rendah terutamanya jika dibandingkan dengan Sony Xperia XA1 Ultra yang hanya menyokong kapasiti bateri 1300mAh lebih rendah darinya. Pada pendapat kami ia mungkin disebabkan oleh paparan skrin berkualiti 2K yang disokong oleh Honor 8 Pro.

Sungguhpun begitu, kepantasan mengecas bateri berkapasiti 4000mAh pada Honor 8 Pro ternyata sangat pantas jika dibandingkan dengan masa yang diambil oleh pesaingnya yang lain.


Penganalisis Meramalkan Bahawa Penghantaran Telefon Pintar Akan Terus Meningkat Tahun Ini: Model 5G Akan Melepasi 4G Tahun Depan!

Pada tahun 2020, disebabkan oleh keadaan pasaran yang disebabkan oleh wabak COVID 19, pertumbuhan telefon pintar telah menurun dengan mendadak, dan pengiriman turun sebanyak 7%. Penganalisis Canalys meramalkan bahawa pasaran akan pulih pada tahun 2021, dan mereka juga meramalkan bahawa penggunaan 5G akan mendekati titik perubahan.

Sekarang negara-negara telah mulai mengendalikan wabak COVID 19, pasaran telefon pintar akan pulih. Namun, pemulihan ini akan dibatasi oleh kekurangan bahagian, yang menaikkan harga produk elektronik dan menyebabkan pengeluar menangguhkan atau bahkan membatalkan pengeluaran produk. Walaupun dengan masalah ini, penghantaran telefon pintar global tahun ini dijangka mencapai 1.4 bilion unit, meningkat 12% berbanding tahun lalu. Gartner meramalkan kenaikan sebanyak 11.4%, IDC lebih konservatif, meramalkan penghantaran sebanyak 1.38 bilion unit, peningkatan sebanyak 7.7%.

Pengilang akan berusaha mendapatkan keuntungan maksimum dari penawaran terhad. Ini bermaksud bahawa mereka akan mengutamakan pasaran yang lebih kaya seperti China, Amerika Syarikat, dan Eropah Barat, dengan mengorbankan Amerika Latin dan Afrika, yang mempunyai margin keuntungan yang lebih rendah. Walaupun begitu, Canalys meramalkan bahawa pengeluar akan lebih cenderung untuk membekalkan kepada operator daripada membuka pasaran. Di operator, orang biasanya membeli telefon baru apabila kontrak tamat, dan mereka yang membeli bukan kontrak dapat menangguhkan peningkatan dengan mudah. Ini mungkin merupakan peluang yang sangat baik untuk “jenama pencabar”, yang lebih bergantung pada penjualan pasaran terbuka daripada sokongan operator.